Μετάφραση για το αρχαίο θέατρο\nbanned8 · 4 · 8857\non: 20 Aug, 2006, 16:10:25\nΞανακοίταζα ένα παλιό σημείωμα σχετικό με τη μετάφραση ενός αγγλικού βιβλίου για το ρόλο του θεάτρου στην αρχαιοελληνική κοινωνία. Δεν το μεταφέρω εδώ για κράξιμο, αλλά για τα "καμπανάκια" που περιέχει. Άλλωστε, διαπιστώνω ότι το βιβλίο κυκλοφορεί σε δεύτερη έκδοση, με νέα επιμέλεια.\n...Η ελληνική απόδοση του κειμένου αποτελεί δυστυχώς εντυπωσιακό παράδειγμα για τη δυνατότητα της μετάφρασης να αχρηστέψει ένα αξιολογότατο έργο. Προφανώς η μεταφράστρια αλλά και η επιμελήτρια ουδεμία σχέση έχουν προς τον επιστημονικό χώρο της αρχαιογνωσίας. Μόνον έτσι μπορεί να εξηγήσει κανείς ότι σταθερά γίνεται χρήση του όρου «Μεσαία κωμωδία» αντί του καθιερωμένου «Μέση κωμωδία» και του όρου «μιμική» αντί του σωστού «μίμος». Επίσης την άγνοια του γεγονότος ότι ο Pollux δεν είναι άλλος από τον λεξικογράφο του 2ου αιώνα μ.Χ. Πολυδεύκη, ότι ο κωμικός ποιητής ονομάζεται Άλεξις και όχι Αλέξης, ότι το σατυρικό δράμα του Ευριπίδη τιτλοφορείται Κύκλωψ και όχι Κύκλωπες (εδώ παρέσυρε τη μεταφράστρια προφανώς η απόδοση του ψ ως ps στα αγγλικά), και ότι ο ίδιος τραγικός ποιητής, ήκιστα γαστρίμαργος κατά τα φαινόμενα, έγραψε Παλαμήδη και όχι «τις Παλαμίδες»· στην απουσία αρχαιογνωστικής κατάρτισης θα πρέπει να αποδοθεί επίσης η άγνοια γεγονότων, όπως ότι η συλλογή πραγματειών του Πλουτάρχου τιτλοφορείται Ηθικά και όχι «Περί Ηθικής και Αρετής», ότι δεν υπήρχε θέατρο «στους Φλιούς» αλλά στον Φλιούντα, ότι δεν υπάρχει αγγείο «ψύκτρα» παρά μόνον «ψυκτήρ», ότι φυσικά δεν υπάρχει ζωγράφος που να ονομάζεται «Δαρείος» ή, πολύ περισσότερο, «Βαλτιμόρης» και πλείστα άλλα. Σε αρκετές όμως περιπτώσεις τα λάθη φανερώνουν απλώς ασύγγνωστη απαιδευσία. Γιατί πώς αλλιώς να χαρακτηρίσει κανείς την άγνοια του γεγονότος ότι ο Αισχύλος έγραψε Ορέστεια και όχι «Ορεστιάδα» (όπως κατ' επανάληψιν αναφέρεται) ή ότι ο Αριστοφάνης έγραψε τους Σφήκες και όχι «τις Σφίγγες»;\nΤα οδυνηρά μεταφραστικά ολισθήματα δεν περιορίζονται ωστόσο στα παραπάνω. Σε πολλές περιπτώσεις το πρωτότυπο όχι μόνο δεν μένει πιστό στη μετάφραση - κατά τη γνωστή διατύπωση του Μπόρχες - αλλά λέει πολύ διαφορετικά πράγματα. Ελάχιστα παραδείγματα: στον Πρόλογό του ο Green αναφέρεται στην εικόνα της «προμετωπίδας» του βιβλίου, αλλά στη μετάφραση η αγγλική λέξη frontispiece αποδίδεται ως «Αέτωμα» (σ. 19)· στη φράση «το θέατρο της Πομπηίας, το πρώτο μόνιμο θέατρο της Ρώμης που κατασκευάστηκε το 55 π.Χ.» (σ. 222) ο πρόδηλος παραλογισμός θα πρέπει να χρεωθεί βεβαίως στη μετάφραση, η οποία αδυνατεί να διακρίνει τον Πομπήιο από την Πομπηία· τα «φωτισμένα χειρόγραφα του Τερέντιου» (σ. 249) θα προκαλέσουν αναμφίβολα αμηχανία ή και ψυχική ταραχή σε κάποιους αναγνώστες, πλην όμως άνευ λόγου, αφού το πρωτότυπο αναφέρεται απλώς σε «εικονογραφημένα» (illuminated) χειρόγραφα· ο Δίας, τέλος, σύμφωνα με το κείμενο του Αρνόβιου (σ. 258) εγκαταλείπει - όπως είναι μάλλον πιο εύλογο - την «οργή» του και όχι, όπως θέλει η μετάφραση, το «στεφάνι» του (οι αντίστοιχες αγγλικές λέξεις τυχαίνει απλώς να μοιάζουν).\nΓια να ολοκληρωθεί η εικόνα ας προστεθούν στα ανωτέρω οι «απλώς» ατυχείς αποδόσεις (π.χ. «των μωσαϊκών πατωμάτων» [σ. 185] αντί «των ψηφιδωτών δαπέδων» ή η χρήση παντού του όρου «τερακότα» αντί «πήλινος») και ας συνυπολογιστούν επίσης οι λέξεις που για λόγους ακατανόητους μένουν αμετάφραστες (π.χ. «τουνίκ», «Λεβάντι», «ονκούς» [sic = όγκος]). Ας προσμετρηθούν, τέλος, τα γλωσσικά αμαρτήματα, οι επίμονες ανορθογραφίες (ακόμη και σε περιπτώσεις μεταγραφών, π.χ. «παπποσηλινός» πάνω από δέκα φορές) και τα αναρίθμητα τυπογραφικά λάθη.\nΔίχως αμφιβολία πρόκειται για ακραία περίπτωση μεταφραστικής ανεπάρκειας και εκδοτικής ανευθυνότητας. Στοιχειώδης αίσθηση ευθύνης προς το έργο του συγγραφέα αλλά πρωτίστως προς τους έλληνες αναγνώστες επιβάλλει την απόσυρση του βιβλίου και την εκ νέου κυκλοφορία του ύστερα από γενναία αναθεώρηση.\nη οποία αδυνατεί να διακρίνει τον Πομπήιο από την Πομπηία\nΕίδες, Βίκη, τι παθαίνουμε με τον Pompey των Εγγλέζων; Ενώ, αν έλεγαν, Pompeius...\nαφού το πρωτότυπο αναφέρεται απλώς σε «εικονογραφημένα» (illuminated) χειρόγραφα\nΠροσθέτω ότι τα illuminated manuscripts μεταφράζονται και «ιστορημένα» χειρόγραφα.\nRe: Μετάφραση για το αρχαίο θέατρο\nReply #1 on: 20 Aug, 2006, 16:27:53\nQuote from: nickel on 20 Aug, 2006, 16:10:25\nΜα ξέρεις τι ξύλο έφαγα κάποτε για να μάθω να τα ξεχωρίζω; Εσύ νόμιζες ότι από αγάπη προς τους αρχαίους Λατίνους προτιμώ το Pompeius; :-))))))))))\nΌσο για τη συγκεκριμένη κριτική, είναι μεν σκληρή αλλά και όσοι από εμάς ασχολούνται με τη μετάφραση τέτοιων έργων θα πρέπει να είναι εξαιρετικά προσεκτικοί - όχι για να μην εισπράξουν την κακή κριτική αλλά γιατί προέχει ο αναγνώστης και η σωστή ενημέρωσή του.\nReply #2 on: 20 Aug, 2006, 16:38:56\nΝα προσθέσουμε λοιπόν ότι η Πομπηία είναι Pompeii (στα αγγλικά). Και ότι κάποιοι λαοί (π.χ. Άραβες) έχουν πρόβλημα να διακρίνουν φωνητικά ανάμεσα σε Pompeii και Bombay (οπότε οι Ινδοί κάνανε τη Βομβάη Mumbai).\nReply #3 on: 20 Aug, 2006, 22:45:36\nΠροφανώς η μεταφράστρια αλλά και η επιμελήτρια ουδεμία σχέση έχουν προς τον επιστημονικό χώρο της αρχαιογνωσίας.\nΑς προσμετρηθούν, τέλος, τα γλωσσικά αμαρτήματα, οι επίμονες ανορθογραφίες (ακόμη και σε περιπτώσεις μεταγραφών, π.χ. «παπποσηλινός» πάνω από δέκα φορές) και τα αναρίθμητα τυπογραφικά λάθη.\nΗ επιμελήτρια δεν διόρθωσε ούτε τις ανορθογραφίες και τα γλωσσικά λάθη;\nΝα τη βάλουμε στο hall of fame των επιμελητών, μαζί με την θρυλική επιμελήτρια "της ανύπαρκτης οδαλίσκης";


Εκτός από τις πολυήμερες διακοπές, αυτό που μπορεί να σε τονώσει και να σε ξεκουράσει είναι οι μονοήμερες αποδράσεις ή οι εκδρομές του σαββατοκύριακου κοντά στην Αθήνα. Τα νησιά του Αργοσαρωνικού είναι ό,τι πρέπει για να χαλαρώσεις και να ξεκουραστείς έστω και για 48 ώρες. Μια καλή επιλογή είναι το σαββατοκύριακο στην Ύδρα. Το κοντινό νησί στην Αθήνα στο οποίο βρίσκεσαι σε λίγη ώρα και περνάς ξέγνοιαστα από το πρωί ως το βράδυ. Το νησί με τη Χώρα – πέταλο σε περιμένει για να σε φιλοξενήσει και να σου δείξει τα μυστικά του. Επιπλέον είναι ένα ταξίδι που μπορείς να οργανώσεις εύκολα μέσα σε λίγες ώρες. Εξάλλου το μόνο που χρειάζεται είναι να πεταχτείς μέχρι τον Πειραιά.\nΣαββατοκύριακο στην Ύδρα: Απόδραση στο νησί με τη Χώρα – πέταλο\nΤο Σαββατοκύριακο στην Ύδρα είναι πάντα μια εγγυημένη επιλογή για να περάσεις καλά. Αφενός γιατί έχει όλα όσα χρειάζεσαι σε ένα σαββατοκύριακο, αφετέρου γιατί είναι ένα αρχοντικό νησί με ιστορία στου οποίου τα στενά θες να χαθείς. Συνδυάζει με έναν ξεχωριστό τρόπο την κοσμοπολίτικη πλευρά του με την ιστορική και καταφέρνει να μην γίνει υπερβολικά τουριστική. Είναι ο ιδανικός προορισμός για όσους αγαπούν την τέχνη, το καλό φαγητό και την ιδιαίτερη αρχιτεκτονική.\nΗ Χώρα της Ύδρας είναι χτισμένη αμφιθεατρικά στη βόρεια ακτή του νησιού, στο μυχό ενός κλειστού όρμου που περιβάλλεται από γυμνά και βραχώδη βουνά. Αυτό την κάνει να μοιάζει με πέταλο ιδιαίτερα κοιτώντας από ψηλά. Ακόμη όμως και από την αρχή, μπαίνοντας στο νησί της Ύδρας από το λιμάνι, δεξιά και αριστερά είναι οι Προμαχώνες με τα κανόνια, που προστάτευαν την Ύδρα εν καιρώ πολέμου και από τους πειρατές. Από την αρχή, λοιπόν, μπαίνεις σε μια διάθεση που σε κάνει να νιώθεις ότι ταξιδεύεις στο χρόνο…\nΜην χάσεις αν βρεθείς στην Ύδρα\nΈνα σαββατοκύριακο δεν είναι ποτέ αρκετό στην Ύδρα αλλά υπάρχουν κάποια must που μπορείς να κάνεις. Για τους λάτρεις της Ιστορίας υπάρχει το Ιστορικό Αρχείο – Μουσείο της Ύδρας που λειτουργεί καθημερινά. Πηγαίνοντας στο «Μαϊάμι» της Ελλάδας μπορείς να κάνεις τις βουτιές σου σε κρυστάλλινα νερά ή να απολαύσεις βόλτες σε γραφικά στενά. Στα συν του νησιού είναι ότι μπορείς να το γυρίσεις με τα πόδια. Επιπλέον κάνοντας ένα σαββατοκύριακο στην Ύδρα, κάνε ταυτόχρονα ένα γαστρονομικό ταξίδι με καλαμαράκια και αμυγδαλωτά. Γεύσεις παραδοσιακές και συνταγές με μεράκι και αγάπη. Θα ενθουσιαστείς…\nετικέτες: διακοπές κοντά στην ΑθήναΎδρα


ΕΛΛΗΝΩΝ ΠΑΛΙΓΓΕΝΕΣΙΑ: Κατηγορηματικός ο Μ. Σεντένο: «Δεν συζητάμε παράταση του ελληνικού προγράμματος»\nΚατηγορηματικά διέψευσε πληροφορίες που είχε μεταδώσει η Sueddeutsche Zeitung περί συζητήσεων εντός της Ευρωζώνης για παράταση του ελληνικού προγράμματος ο Πορτογάλος πρόεδρος του Eurogroup Μάριο Σεντένο.\nΠάντως, ο Μάριο Σεντένο άφησε αιχμές σχετικά με τον τρόπο με τον οποίο οι ηγέτες της Ε.Ε. διαχειρίζονται την κατάσταση που διαμορφώθηκε μετά την κρίση.\nΟ Πορτογάλος αξιωματούχος είπε ότι τώρα είναι η στιγμή για ενίσχυση του ευρώ και κάλεσε τους ηγέτες της ευρωζώνης να επενδύσουν πολιτικό κεφάλαιο σε αυτή την κατεύθυνση. «Ελπίζω να χρειαστεί μια νέα κρίση για να το κάνουν», είπε χαρακτηριστικά.


Επιτυχημένα μυθιστορήματα που έγιναν ταινίες | Ερωτικός\nΕπιτυχημένα μυθιστορήματα που έγιναν ταινίες\nΕίναι μακρύς ο κατάλογος των δυνατών μυθιστορημάτων που έβαλαν σε πειρασμό σεναριογράφους και σκηνοθέτες να αποπειραθούν να τα μεταφέρουν στην μεγάλη οθόνη. Ξεκινώντας από το περίφημο «Όσα παίρνει ο άνεμος» ή το «Όταν σκοτώνουν τα κοτσύφια», δεν θα έφταναν πολλές σελίδες για να τα καταγράψουμε όλα. Συνήθως το αναγνωστικό κοινό σχολιάζει ότι ποτέ κανένα βιβλίο δεν μπορεί να αποδοθεί με την ίδια ένταση, γοητεία και ατμόσφαιρα μέσα σε μια-μιάμιση ώρα, όση δύναμη κι αν έχει η εικόνα που εκτυλίσσεται αβίαστα μπροστά στα μάτια του θεατή. Παρ’ όλα αυτά, οι μεταφορές έχουν επιτύχει σε πολλές περιπτώσεις να κάνουν ευρέως γνωστά και τα βιβλία και να αφήσουν στις καρδιές και τη μνήμη των ανθρώπων ανεξίτηλα τα σημάδια της επιρροής τους.\nΣήμερα, σας παρουσιάζουμε 3 από τα πιο σύγχρονα μυθιστορήματα που έγιναν ταινίες και που αξίζει τον κόπο να τα διαβάσετε και να δείτε την μεταφορά τους στον κινηματογράφο.\nΗ ΚΛΕΦΤΡΑ ΤΩΝ ΒΙΒΛIΩΝ, του Μάρκους Ζούσακ, εκδόσεις Ψυχογιός\nΤο Best Seller του μόλις 30χρονου Αυστραλού συγγραφέα Μάρκους Ζούσακ, με αφηγητή τον θάνατο, την εποχή της ναζιστικής Γερμανίας, έγινε ταινία το 2013 σε σκηνοθεσία Μπράιαν Πέρσιβαλ, με τους : Τζέφρι Ρέι, Έμιλυ Γουάτσον και Σόφι Νέιλς\nΗ Λίζελ είναι μια νεαρή κοπέλα που μετακομίζει στο σπίτι της ανάδοχης οικογένειας των Χούμπερμαν. Η μητέρα της Ρόζι και οι συμμαθητές της, της κάνουν τη ζωή δύσκολη. Ο καλοκάγαθος όμως πατριός της Χανς της μαθαίνει πρώτος γραφή και ανάγνωση και την μυεί στην λογοτεχνία, με την οποία η Λίζελ θα αποκτήσει μια εμμονική σχέση.\nΗ δύσκολη ιστορία ενηλικίωσης της Λίζελ έχει ως φόντο ιστορικά γεγονότα σταθμούς για την ναζιστική Γερμανία, όπως η Νύχτα των Κρυστάλλων, το κάψιμο των βιβλίων και η θριαμβευτική νίκη του Αφροαμερικανού Τζέσι Όουενς στους Ολυμπιακούς Αγώνες του 1936, στο Βερολίνο.\nΕΝΑ ΚΑΠOΙΟ ΤΕΛΟΣ, του Τζούλιαν Μπαρνς, εκδόσεις Μεταίχμιο\nΤο βραβευμένο μυθιστόρημα με Man Booker το 2011, μεταφέρθηκε στη μεγάλη οθόνη το 2017, σε σκηνοθεσία Ρίτες Μπάτρα με τους : Τζιμ Μπρόουντμπεντ, Σαρλότ Ράμπλινγκ, Χάριετ Γουόλτερ.\nΟ 60αρης Τόνι Γουέμπστερ, χωρισμένος και με μια έγκυο κόρη, ζει πια μια μοναχική και ήσυχη ζωή, όταν κληρονομεί το ημερολόγιο ενός παλιού φίλου από τα νεανικά του χρόνια. Αυτό τον κάνει να θυμηθεί το παρελθόν και να ξαναδεί τους έρωτες, τις φιλίες, τις υπέροχες στιγμές της νιότης αλλά και τα λάθη και κάποιο καταχωνιασμένο μυστικό.\nΈνα χαμηλών τόνων δράμα που πατάει σε υλικό πλούσιο φιλοσοφικών ιδεών κι από εκεί αντλεί το μεγαλύτερο μέρος της γοητείας του.\nΝΟΜΟΣ ΠΕΡΙ ΤΕΚΝΩΝ, του Ίαν Μακ Γιούαν, εκδόσεις Πατάκης\nΗ Φιόνα Μέι είναι διακεκριμένη νομικός που εκδικάζει στο Ανώτατο Δικαστήριο υποθέσεις οι οποίες εμπίπτουν στο οικογενειακό δίκαιο. Είναι φημισμένη για την οξυδέρκειά της, την ακρίβεια και την ευαισθησία της. Όμως την επαγγελματική της επιτυχία σκιάζουν η μελαγχολία και οι οικογενειακές διαμάχες. Μετανιώνει για την ηθελημένη ατεκνία της, θλίβεται για την κρίση που έχει ξεσπάσει στον πολύχρονο γάμο της. Σε αυτή τη δύσκολη προσωπική στιγμή καλείται ν’ αντιμετωπίσει μια επείγουσα υπόθεση: Για θρησκευτικούς λόγους, ένα όμορφο δεκαεπτάχρονο αγόρι, ο Άνταμ, αρνείται την θεραπεία που θα σώσει τη ζωή του και οι πιστοί γονείς του συμμερίζονται την επιθυμία του. Ο χρόνος εκπνέει. Μπορεί ένα κοσμικό δικαστήριο να υπερισχύσει της πίστης; Η απόφαση που θα πάρει η Φιόνα για τον Άνταμ, θα έχει συντριπτικές συνέπειες και για τους δυο τους.\nΤο μυθιστόρημα έγινε ταινία το 2017 σε σκηνοθεσία Ρίτσαρντ Έϊρ με τους: Έμα Τόμσον, Στάνλεϊ Τούτσι, Φιόν Γουάιτχεντ.


Προφητικόν (Οδυσσέας Ελύτης) – Βίκυ Παπαπροδρόμου: ό,τι πολύ αγάπησα (ποίηση, πεζογραφία & μουσική)\n30/10/2011 by Βίκυ Παπαπροδρόμου\n– Βλέπω τους εμπόρους να εισπράττουν σκύβοντας το κέρδος των δικών τους πτωμάτων.\n[…] Λείψανα παλιών άστρων και γωνιές αραχνιασμένες τ’ ουρανού σαρώνοντας η καταιγίδα που θα γεννήσει ο νους του ανθρώπου. Αλλά πριν, ιδού θα περάσουν γενεές το αλέτρι τους πάνω στη στέρφα γης. Και κρυφά θα μετρήσουν την ανθρώπινη πραμάτεια τους οι Κυβερνήτες, κηρύσσοντας πολέμους. Όπου θα χορτασθούνε ο Χωροφύλακας και ο Στρατοδίκης. Αφήνοντας το χρυσάφι στους αφανείς, να εισπράξουν αυτοί τον μιστό της ύβρης και του μαρτυρίου. Και μεγάλα πλοία θ’ ανεβάσουν σημαίες, εμβατήρια θα πάρουν τους δρόμους, οι εξώστες να ράνουν με άνθη το Νικητή. Που θα ζει στην οσμή των πτωμάτων. Και του λάκκου σιμά του το στόμα, το σκοτάδι θ’ ανοίγει στα μέτρα του κράζοντας: εξόριστε Ποιητή, στον αιώνα σου, λέγε, τι βλέπεις;\n– Βλέπω τους Χωροφυλάκους να προσφέρουν το αίμα τους, θυσία στην καθαρότητα των ουρανών.\n(- Βλέπω ψηλά, μες στους αιθέρες, το Ερέχθειο των Πουλιών.)\nΚαι των αρχαίων Κυβερνητών τα έργα πληρώνοντας η Χτίσις, θα φρίξει. Ταραχή θα πέσει στον Άδη, και το σανίδωμα θα υποχωρήσει από την πίεση τη μεγάλη του ήλιου. Αλλά πριν, ιδού θα στενάξουν οι νέοι και το αίμα τους αναίτια θα γεράσει. […] Και θά ’ρθουνε χρόνια χλωμά και αδύναμα μέσα στη γάζα. Και θα ’χει καθένας τα λίγα γραμμάρια της ευτυχίας. Και θα ’ναι τα πράγματα μέσα του κιόλας ωραία ερείπια. Τότε, μην έχοντας άλλη εξορία, πού να θρηνήσει ο Ποιητής, την υγεία της καταιγίδας από τ’ ανοιχτά στήθη του αδειάζοντας, θα γυρίσει για να σταθεί στα ωραία μέσα ερείπια. Και τον πρώτο λόγο του ο στερνός των ανθρώπων θα πει, ν’ αψηλώσουν τα χόρτα, η γυναίκα στο πλάι του σαν αχτίδα του ήλιου να βγει. Και πάλι θα λατρέψει τη γυναίκα και θα την πλαγιάσει πάνου στα χόρτα καθώς που ετάχθη. Και θα λάβουνε τα όνειρα εκδίκηση, και θα σπείρουνε γενεές στους αιώνες των αιώνων!\nThis entry was posted in (1964) Δισκογραφία,(1964) Το άξιον εστί,Ελύτης Οδυσσέας,Μουσική,Ποίηση and tagged Greece,Greek actors,Greek authors,Greek poems,Greek poetry,Greek poets,Manos Katrakis,Nobel prize in literature (1979),Odysseas Elytis,Poetry,To axion esti (It is worthy / 1964). Bookmark the permalink.\n← Ναοί στο σχήμα τ’ ουρανού (Οδυσσέας Ελύτης & Μίκης Θεοδωράκης)\nΑνοίγω το στόμα μου (Οδυσσέας Ελύτης & Μίκης Θεοδωράκης) →


cantus firmus - history: H αναβίωση των Dönme/Ντονμέ: Οι Νεο-Σαββατιανοί\nΗ ονομασία Dönme αναφέρεται σε μια ομάδα Κρυπτοεβραίων στην Οθωμανική Αυτοκρατορία και την σημερινή Τουρκία, οι οποίοι είχαν προσχωρήσει ανοιχτά στο Ισλάμ, στα κρυφά όμως ασκούσαν μια μορφή Ιουδαϊσμού που ονομάζεται Σαββατιανισμός. Σήμερα υπάρχει μια αναβίωσή του ως Νεο-Σαββατιανισμός\nΗ Κοινότητα των Κρυπτοεβραίων Dönme, στα ελληνικά Ντονμέ, δημιουργήθηκε την εποχή του Σαμπτάι Σβι, ενός εβραίου καμπαλιστή του 17ου Αιώνα, ο οποίος ισχυριζόταν, ότι ήταν ο Μεσσίας, εξαναγκάσθηκε όμως από τον Σουλτάνο Μεχμέτ IV να γίνει μουσουλμάνος (για την Καμπάλα βλέπε και εδώ). Μετά τον προσηλυτισμό του Σβί στο Ισλαμ, ένας μεγάλος αριθμός Εβραίων έγιναν Dönme. Μετα τον 20ο Αιώνα πολλοί Dönme άρχισαν να κάνουν γαμους με άλλες κοινότητες και οι περισσότεροι εντάχθηκαν στην τουρκική κοινωνία. Αν και μερικοί απο αυτούς εξακολουθούν να θεωρούν τον εαυτό τους ως Εβραίο, οι εβραϊκές αρχές δεν αναγνωρίζουν τους Dönme σαν Εβραίους.\nΗ τουρκική λέξη Dönme προέρχεται από την ρίζα dön-, που σημαίνει, υποτιμητικά, "στρεφόμενος, μετατραπείς". Ονομάζονται επίσης Selanikli, "Θεσσαλονικείς", ή "avdeti", "αλλαξόπιστοι". Τα μέλη της κοινότητας αυτής αυτοαποκαλούνται "πιστοί", στα εβραϊκά ham-Ma’minim.\nΠαρά την αλλαξοπιστία τους στο Ισλάμ οι Σαμπατιανοί (απο τον Σαμπτάι Σβί, εικόνα αριστερά) παρέμειναν στα κρυφά Εβραίοι και εφήρμοζαν εβραϊκές τελετές. Είχαν αναγνωρίσει τον Σμπτάι Σβί (1626-1676) σαν τον εβραϊκό Μεσσία και ακολουθούσαν ορισμένες τελετουργίες που έχουν ομοιότητα με τελετουργίες του Ιουδαϊσμού. Κάναν την προσευχή τους στα εβραϊκά και αργότερα στα Λαντίνο και κατα τις απόκρυφες τελετουργίες τους γιόρταζαν και σημαντικά γεγονότα της ζωής του Σβί, ερμηνεύοντας την αλλαξοπιστία του Σβί κατα καμπαλιστικό τρόπο.\nΥπάρχουν διάφοροι κλάδοι των Dönme. Ο πρώτος ήταν οι Ismirli, που ιδρύθηκε στη Σμύρνη της Τουρκίας, ο δεύτερος οι Ιάκωβοι (Jakubi), που ιδρύθηκε από τον Jacob Querido (περίπου 1650-1690), ανιψιό της γυναίκας του Σβί. Ο Querido ισχυριζόταν, ότι είναι η μετενσάρκωση του Σβί και είναι δικαιωματικά ένας Μεσσίας. Ο Berechiah, γνωστός ως Osman Baba, ίδρυσε τους Karakashi. Ιεραπόστολοι των Karakashi έδρασαν στο πρώτο μέρος του 18ου Αιώνα στην Πολωνία και απο αυτός διδάχθηκε ο Frank Jacob (1726-1791), ο οποίος με τη σειρά του ίδρυσε τους "Φρανκιστές", μια άλλη ομάδα Σαμπατιανών, που δεν ανήκε στην ομάδα των Dönme της Ανατολικής Ευρώπης. Μια άλλη ομάδα, οι Lechli από την Πολωνία, ζούσαν σε εξορία στη Θεσσαλονίκη και την Κωνσταντινούπολη.\nΟι Dönme έπαιξαν έναν μεγάλο ρόλο στο κίνημα των Νεοτούρκων, μιας ομάδας μοντερνιστικών επαναστατών που κατέλυσαν τελειωτικά την Οθωμανική Αυτοκρατορία. Ο ιδρυτής της Τουρκίας, Μουσταφά Κεμάλ, ο ονομασθείς Ατατούρκ (Θεσσαλονίκη 19 Μαΐου 1881 - Κωνσταντινούπολη 10 Νοεμβρίου 1938), στρατιωτικός και πολιτικός, λέγεται ότι ήταν μέλος της Κοινότητας των Dönme της Θεσσαλονίκης (βλέπε και "Die jüdischen Wurzeln des Kemalismus". Κατα την ανταλλαγή των πληθυσμών μεταξύ Ελλάδος και Τουρκίας το 1923, μερικοί Dönme από τη Θεσσαλονίκη προσπάθησαν να αναγνωριστούν ως μη-μουσουλμάνοι, για να μην αναγκαστούν να εγκαταλείψουν τη Θεσσαλονίκη. Μετά την ίδρυση της Τουρκικής Δημοκρατίας το 1922-1923 οι Dönme υποστήριξαν σθεναρά τις δημοκρατικές, φιλοδυτικές μεταρρυθμίσεις του Ατατούρκ που περιόριζαν την εξουσία του θρησκευτικού κατεστημένου και εμπόδιζαν τον εκσυγχρονισμό της κοινωνίας. Ειδικότερα οι Dönme θεωρούσαν σαν ζωτικής σημασίας για την αναδυόμενη Δημοκρατία της Τουρκίας την ανάπτυξη του εμπορίου, της βιομηχανίας και του πολιτισμού, που οφείλεται εν μέρει στους επιφανείς μετανάστες απο την Ρούμελη (Ρούμελι, σωστότερα Rum Ili, χώρα των Ρωμιών, ονομάζονταν στην Οθωμανική Αυτοκρατορία σχεδόν ολόκληρη η Βαλκανική Χερσόνησος, Εμμανουήλ Σαρίδης) και ιδιαίτερα απο την Θεσσαλονίκη.\nΤαχυδρομική κάρτα με το Γενί Τζαμί εποχής 1902-12 (διακρίνεται ο μιναρές ο οποίος σήμερα δεν υπάρχει). Σημερινή μορφή εισόδου / εσωτερικό όπου διακρίνεται η "εσοχή" / μιχράμπ.\nΑν και θεωρητικά οι Dönme ασκούσαν ενδογαμία και έτσι παντρευόντουσαν μόνο μέσα στην ίδια τους την κοινότητα, κατα τα τέλη του 19ου Αιώνα αρχισαν να σημειωνονται επιμειξίες και αφομοίωση. Και μέχρι το τέλος του 20ου Αιώνα οι Dönme είχαν πλήρως ενσωματωθεί στην τουρκική κοινωνία και ο περιορισμός των μικτών γάμων μετα το 1960 είχε ήδη αρθεί. Μόνο ο κλαδος των Karakashi έμεινε πιστος στα παλιά.\nΜια ενδιαφέρουσα περίπτωση Dönme είναι ο εκδότης Ilgaz Zorlu, ο οποίος το 2000 ίδρυσε το Zvi Publishers και επιδίωκε την αναγνώρισή του σαν Εβραίος. Ένας Beth Din όμως αρνήθηκε να αναγνωρίσει τον Εβραϊσμό του χωρίς την πλήρη αλλαξοπιστία του. Ο Zorlu ισχυρίστηκε, ότι είχε αλλαξοπιστήσει στο Ισραήλ και έκανε αγωγή για την αλλαγή της θρησκείας του απο το Ισλάμ στον Ιουδαϊσμό και την καταχώρησή της στα έγγραφα και την ταυτότητά του. Το δικαστήριο τον δικαίωσε. Οι ενέργειές του είναι από πολλούς αμφιλεγόμενες, κυρίως λόγω της συνεργασίας του με Μουσουλμάνους όπως ο Mehmed Şevket Eygi.\nΤο Πανεπιστήμιο του Isik, που είναι μέρος του ιδρύματος Feyziye Mektepleri Vakfi, FMV, και τα σχολεία του Terakki ιδρύθηκαν αρχικά κατά το τελευταίο τέταρτο του 19ου Αιώνα απο την κοινότητα των Dönme της Θεσσαλονίκης και συνέχισαν να λειτουργούν στην Κωνσταντινούπολη, μετά την κατάληψή της απο τους Έλληνες στις 9. Νοεμβρίου 1912.\nΗ περίπτωση του Mehmet Karakaşzade Rüştü: Το 1924 ο Mehmet Karakaşzade Rüştü, ο οποίος ανήκε στην κοινότητα των Karakash, έδωσε σε μια εφημερίδα στο Vakit πληροφορίες για τους Dönme και για τελετουργίες με γυναίκες. Κατηγόρησε επίσης τους Dönmeh για έλλειψη πατριωτισμού και ότι δεν έχουν αφομοιωθεί. Οι συζητήσεις επεκτάθηκαν και σε άλλες εφημερίδες, συμπεριλαμβανομένων και των εφημερίδων που ανήκουν σε ομάδες Dönme. Ο Ahmet Emin Yalman βεβαίωσε στην εφημερίδα Vatan, η οποία του ανήκει, την ύπαρξη αυτών των ομάδων, ισχυρίστηκε όμως, ότι οι ομάδες αυτές δεν ακολουθούν πλέον τις παραδόσεις τους. Στη συνέχεια ο Mehmet Karakaşzade Rüştü έκανε στη Μεγάλη Εθνοσυνέλευση της Τουρκίας μια παράκληση, να σταματήσει η συνεχής μετανάστευση των Dönmeh από την Μακεδονία μέσω ανταλλαγής πληθυσμών.\nΤον τελευταίο καιρό συνέβη κάτι, που πολλοί αποκαλούν την "αναβίωση" της νεο-σαμπατιανής Καμπάλα, με επικεφαλής τον 75η καμπαλιστή και ιδρυτή του Δυτικού Dönme, Reb Yakov Leib HaKohain. Ως απόδειξη αυτής της αναζωπύρωσης η ισραηλινή εφημερίδα Ma'ariv δημοσίευσε πρόσφατα ένα inteview με τον Reb Yakov Leib HaKohain για το νεο-σαμπατιανό κίνημα. Επιπλέον, η Ma'ariv μεταφράζει τα γραπτά του Reb Yakov Leib HaKohain και τα δημοσιεύει ως μια σειρά άρθρων στο πευματοκρατικό της μέρος. Το πρώτο από αυτά, η "λύτρωση μέσω της αμαρτίας", έχει ήδη δημοσιευθεί.\nΤο Δυτικό Dönme και η ίδρυσή του απο τον Reb Yakov Leib HaKohain αναφέρονται και συζητιούνται από τον καθηγητή Matt Goldish στην εισαγωγή του βιβλίου του "Οι Σαμπατιανοί Προφήτες", το οποίο εκδόθηκε από το Harvard University Press, και απο τον καθηγητή Wendelin von Winckelstein στη μελέτη του " H Οδύσσεια του Αριστοτέλη", όπου γράφει: "Μια διάδοχος οργάνωση εξακολουθεί να υπάρχει και σήμερα με την επωνυμία Δυτικό Dönme".\nΑναρτήθηκε από Nota Chryssina στις 9:35 π.μ.\nΕτικέτες H αναβίωση των Dönme/Ντονμέ: Οι Νεο-Σαββατιανοί


Ανδόρρα – Μάλτα 30-79: Εύκολη νίκη για τις Μαλτέζες | Rebound\nΑνδόρρα – Μάλτα 30-79: Εύκολη νίκη για τις Μαλτέζες\nΌπως χθες η Ιρλανδία έτσι και πριν από λίγο, η Μάλτα… μετέτρεψε σε “σάκο του μποξ”, την αδύναμη Ανδόρρα, επικρατώντας με 79-30, στην αναμέτρηση που ολοκληρώθηκε πριν από λίγο στο «Τ. Παπαδόπουλος-Ελευθερία».\nΈτσι, η Μάλτα (μαζί με την Ιρλανδία) εξασφάλισαν την πρόκριση για την ημιτελική φάση και ενώ η πρώτη θέση, θα κριθεί κατά τη μεταξύ τους (αυριανή, 16:00 το τζάμπολ) αναμέτρηση, με την οποία θα ολοκληρωθούν οι αγώνες για τον 1ο όμιλο.\nΌπως δείχνει και το τελικό σκορ, η Μάλτα εξασφάλισε μιαν εύκολη νίκη, κάτι που φάνηκε από το ξεκίνημα, μιας και στο 10`, η Μάλτα είχε προηγηθεί με 30-5!\nΌσο για τη συνέχεια, οι μετέπειτα νικήτριες χαλάρωσαν κάπως το ρυθμό τους –για να φυλάξουν δυνάμεις ενόψει της συνέχειας- ενώ στο ημίχρονο είχαν προηγηθεί με 47-15.\nΜετά το 64-24 στο 30`, η 4η περίοδος, ήταν μια τυπική διαδικασία, με τις Μαλτέζες, να φθάνουν σε μιαν εύκολη επικράτηση με τελικό σκορ 79-30.


Εντυπωσιακά κολιέ με πέτρες | Perlita Fashion Shop\nΜοναδικές προσφορές έως -30%\nΤηλέφωνο παραγγελιών: 2310 404034\nΕντυπωσιακά κολιέ με πέτρες\nαπό perlita | Φεβ 19, 2021 | Προτάσεις\nΦορέστε το αγαπημένο σας κολιέ με διακοσμητικές πέτρες και να είσαι σίγουρη ότι θα έχεις μια κομψή και μοντέρνα εμφάνιση. Αν δεν έχεις κολιέ με στρας ή πέτρες , μην ανησυχείς στο σημερινό blog θα δούμε πολλά και διαφορετικά στιλ κολιέ που σίγουρα θα βρεις κάτι που να σου αρέσει.\nΛεπτεπίλεπτα κολιέ για μοντέρνες και θηλυκές εμφανίσεις\nΑν είσαι οπαδός του μίνιμαλ στιλ τότε ένα μενταγιόν με ένα μικρό στρας και λεπτή αλυσίδα θα ταιριάζει στο προσωπικό σας στιλ. Επιπλέον για μια βραδινή σου έξοδο μπορείς να φορέσεις στρώσεις από λεπτεπίλεπτα κολιέ για ένα glam look.\nΟι μικρές λεπτομέρειες που συνθέτουν το σύνολο της εμφάνισης σου είναι πολύ σημαντικές, διότι είναι αυτές αναδεικνύουν συνήθως την εμφάνιση σου. Αυτό το είδος κολιέ ταιριάζει με όλα τα στιλ ντυσίματος και σε όλες τις ώρες της ημέρας, με μονόχρωμα ή πολύχρωμα ρούχα, σε βραδινή έξοδο, στην εργασία σου,\nΕντυπωσιακά μεγάλα κολιέ με πέτρες για λαμπερές εμφανίσεις\nΣε αντίθεση αν θέλεις τα κοσμήματα σου να είναι εντυπωσιακά και λαμπερά τότε τα statement κολιέ είναι ένα αξεσουάρ που δεν πρέπει να λείπει από την γκαρνταρόμπα σου. Αν το συνδυάσεις με κομψά ρούχα ή με τα ρούχα τις εργασίας σου, η εμφάνιση σου θα δείξει κομψή και εκλεπτυσμένη.\nΕπιπλέον τα statement κολιέ ταιριάζουν απόλυτα με t-shirts με στάμπες . Μπορείς να κάνεις μια καθημερινή εμφάνιση πιο όμορφη και μοντέρνα απλά προσθέτοντας ένα κολιέ. Για κάποιες γυναίκες μπορεί να φανεί υπερβολικό, ειδικά οι εργαζόμενες γυναίκες, αλλά αν το συνδυάσεις με μονόχρωμα ρούχα ή ουδέτερες αποχρώσεις τότε σίγουρα θα δημιουργήσεις μια κομψή εμφάνιση.\nΤσόκερ με στρας για ελκυστικές εμφανίσεις\nΓια μια βραδινή έξοδο επέλεξε να φορέσεις ένα τσόκερ με στρας για να τραβήξεις όλα τα βλέμματα πάνω σου. Επίσης μπορείς να το φορέσεις και με τα καθημερινά σου ρούχα ανάλογα βέβαια με το σχέδιο του τσόκερ. Για παράδειγμα ένα λεπτό τσόκερ με τα καθημερινά σου ρούχα και ένα ζευγάρι καρφωτά σκουλαρίκια θα είναι ένας ιδανικός συνδυασμός. Επίσης θα μπορούσες να προσθέσεις και αλλά κολιέ και να κάνεις layering για να δώσεις μια άλλη διάσταση και ενδιαφέρον στο στιλ σου.\nΜακριά εντυπωσιακά κολιέ με πέτρες\nΜακριά statement κολιέ μπορεί να μην είναι τόσο δημοφιλή όσο τα υπόλοιπα, αλλά αν θέλεις να επιχειρήσεις να κάνεις μια πιο τολμηρή εμφάνιση και να ξεχωρίσεις από το πλήθος τότε αυτό το αξεσουάρ είναι ιδανικό για εσένα. Πολύ μεγαλοπρεπή και κομψό και δεν είναι τόσο δύσκολο να τα υποστηρίξεις με ένα πολύ μοντέρνο και όμορφο τρόπο.\nΤα μικροσκοπικά στρας σε αυτά τα κολιέ τα καθιστούν τόσο κομψά και πολυτελή, ειδικά για μια girly και θηλυκή εμφάνιση. Για παράδειγμα, ένα φόρεμα με τούλι και απλό t-shirt για ένα πολύ μοντέρνο στιλ.\nΕπιπλέον, αυτά τα πολύχρωμα μακριά κολιέ με στρας είναι μεγάλη τάση για την άνοιξη και το καλοκαίρι. Ανεξάρτητα από το μέγεθός τους, μπορείτε να τα φορέσετε με τα καθημερινά σας ρούχα ή σε μια βραδινή σου έξοδο για να δώσεις χρώμα στην εμφάνιση σου.\nΈνα κολιέ με στρας ή πέτρες είναι πάντα μια καλή προσθήκη στην εμφάνιση σου, γι ‘αυτό ελπίζω ότι αυτό το blog να ήταν ενδιαφέρον και ενημερωτικό.\nΠώς να διατηρήσετε τα κοσμήματα σας\nPerlita Fashion Shop © 2022\nΚΕΡΔΙΣΕ 10% ΕΚΤΠΩΣΗ\nΓράψου στο newsletter της Perlita και μάθε πρώτη στο inbox σου για μοναδικές προσφορές και εκπτώσεις!\nΘα σου στείλουμε τον κωδικό έκπτωσης στο e-mail σου, αφού κάνεις την επιβεβαίωση και ολοκληρωσεις την εγγραφή. Ισχύει μόνο για νέες εγραφές!


Σκότωσε τη γυναίκα του κι αυτοκτόνησε γιατί δεν είχε λεφτά για περίθαλψη! | Ροβεσπιέρος\nΤο περιστατικό έρχεται λίγες μέρες μετά από ένα άλλο συμβάν που καταδεικνύει τα τραγικά διλήμματα με τα οποία έρχονται αντιμέτωποι εκατομμύρια ασθενείς στις ΗΠΑ!\nΑν και ο τηλεφωνητής προσπάθησε να κρατήσει τον άντρα στη γραμμή, ο 77χρονος είπε απλά:\n«Θα είμαστε στο μπροστινό υπνοδωμάτιο».\nΜετά από 15 λεπτά, οι αστυνομικοί έφτασαν στο σπίτι, το οποίο απέκλεισαν, φοβούμενοι πως ο δράστης ήταν ακόμα ενεργός και ένοπλος.\nΓια μια περίπου ώρα, ειδικός διαπραγματευτής προσπάθησε να επικοινωνήσει με το ζευγάρι μέσω μικροφώνου και μεγάφωνου, ώσπου αποφασίστηκε να σταλεί μια κάμερα – ρομπότ στο εσωτερικό του σπιτιού.\nΕκεί εντοπίστηκαν οι δυο ηλικιωμένοι νεκροί από πυροβόλο όπλο.\nΓύρω τους υπήρχαν διάφορα σημειώματα, που ανέφεραν ως αίτιο της πράξης τα συνεχιζόμενα ιατρικά προβλήματα της συζύγου και την αγωνία τους πως δε θα μπορούσαν να πληρώσουν την περίθαλψή της.\nΣκότωσε τη γυναίκα του κι αυτοκτόνησε γιατί δεν είχε λεφτά για περίθαλψη! (Η Patricia Whitney-Jones με τον σύζυγό της Brian Jones)\nΗ αστυνομία προσπάθησε να έρθει σε επικοινωνία με τους συγγενείς των νεκρών, τα ονόματα των οποίων επίσης αναγράφηκαν σε σημειώματα, δεν ανακοίνωσε ωστόσο τα ονοματεπώνυμα του ζευγαριού. (Τα ονόματα δημοσιεύτηκαν λίγες ώρες αργότερα).\n«Είναι πολύ τραγικό που ένας από τους πρεσβύτερους συμπολίτες μας θα βρισκόταν σε τόσο τραγική κατάσταση ώστε να νιώσει πως ο φόνος και η αυτοκτονία ήταν ο μόνος τρόπος. Υπάρχει πάντα βοήθεια καλώντας το 911»,\nδήλωσε ο σερίφης Μπιλ Έλφο, παραβλέποντας βέβαια πως η ιατροφαρμακευτική περίθαλψη δεν είναι κάτι στο οποίο μπορεί να βοηθήσει η αστυνομία.\nΤο περιστατικό έρχεται λίγες μέρες μετά από ένα άλλο συμβάν που καταδεικνύει τα τραγικά διλήμματα με τα οποία έρχονται αντιμέτωποι εκατομμύρια ασθενείς στις ΗΠΑ.\nΈνας 26χρονος μελλόνυμφος διαβητικός, έχασε τη ζωή του, καθώς έπαιρνε ακατάλληλη για το σώμα του – φθηνή – ινσουλίνη, ώστε να χρηματοδοτήσει το γάμο του με την επίσης διαβητική σύντροφό του.\nΑν και εργαζόμενος, αδυνατούσε να ασφαλιστεί, ενώ λόγω υπέρβασης του ηλικιακού ορίου δεν καλύπτονταν ούτε από την ασφάλεια των γονιών του.


ΣΕΛΙΔΟΔΕΙΚΤΗΣ: Μαΐου 2018\nROBERT WITTMAN/DAVID KINNEY\nΣελ. 572, 2016\nΤην ιστορία της αναζήτησης του ημερολόγιου του Άλφρεντ Ρόζενμπεργκ, περιγράφουν στο βιβλίο τους οι αμερικανοί συγγραφείς R. Wittman και D. Kinney.\nΟ Α. Ρόζενμπεργκ, υπήρξε σημαίνον στέλεχος του ναζιστικού κόμματος κι έχαιρε της πλήρους εμπιστοσύνης και στήριξης του Χίτλερ, ο οποίος τον θεωρούσε τον κορυφαίο θεωρητικό και διαμορφωτή της ιδεολογίας των ναζί. Το ότι δεν είναι πολύ γνωστός στο ευρύ κοινό, οφείλεται στο ότι δεν ήταν άνθρωπος της «δράσης», όπως τον κατηγορούσαν και οι εσωκομματικοί του αντίπαλοι. Όμως υπήρξε από τους βασικούς κατηγορούμενους στη δίκη της Νυρεμβέργης, κι ένας από αυτούς που καταδικάστηκαν σε θάνατο κι εκτελέστηκαν τη νύχτα της 15ης προς τη 16η Οκτωβρίου του 1946. Ο Ρόζενμπεργκ κατηγορήθηκε ότι «Αν μη τι άλλο, έθεσε τα θεμέλια για το Ολοκαύτωμα. Άρχισε να δημοσιεύει τις δηλητηριώδεις ιδέες του για τους Εβραίους το 1919 και ως εκδότης της εφημερίδας του κόμματος και συγγραφέας άρθρων, φυλλαδίων και βιβλίων, διέδωσε το μήνυμα του μίσους που εξέπεμπε το κόμμα».\nΟ Ρόζενμπεργκ τηρούσε ημερολόγιο στο οποίο κατέγραφε με λεπτομέρειες τα όσα διαμείβονταν στις συναντήσεις του με τον Χίτλερ και άλλα στελέχη του ναζιστικού κόμματος καθώς και σκέψεις του για την Γερμανία και την Ευρώπη μετά το τέλος του νικηφόρου-όπως πίστευε-πολέμου.\nΣτις αρχές του Απριλίου του 1945, αμερικανικές δυνάμεις στην Βαυαρία, ανακάλυψαν ότι στα υπόγεια ενός παλατιού που είχε οικειοποιηθεί ένα στέλεχος των ναζί «πίσω από έναν σφραγισμένο ψευδοτοίχο από μπετόν, βρισκόταν κρυμμένο ένα χρυσορυχείο απόρρητων ναζιστικών εγγράφων. Τα αρχεία γέμιζαν μια τεράστια κρύπτη. Και όσα δεν χωρούσαν μέσα ήταν στοιβαγμένα σε όλο το δωμάτιο». Τα έγγραφα, ήταν το προσωπικό αρχείο του Ρόζενμπεργκ. Ανάμεσά τους και το ημερολόγιό του. «Ήταν ένα χειρόγραφο πεντακοσίων σελίδων… Ξεκινούσε το 1934, έπειτα από ένα χρόνο εξουσίας του Χίτλερ και τελείωνε μια δεκαετία αργότερα, λίγους μήνες πριν τη λήξη του πολέμου. Από τα σημαντικότερα υψηλόβαθμα στελέχη του Γ! Ράιχ, τέτοια ημερολόγια άφησαν μόνο ο Ρόζενμπεργκ, ο υπουργός Προπαγάνδας Γιόζεφ Γκέμπελς και ο ανελέητος γενικός κυβερνήτης της κατεχόμενης Πολωνίας Χανς Φρανκ. Οι υπόλοιποι, πήραν τα μυστικά τους στον τάφο τους. Το ημερολόγιο του Ρόζενμπεργκ υποσχόταν να ρίξει φως στους μηχανισμούς του Γ! Ράιχ, από την οπτική γωνία ενός ανθρώπου που δρούσε στα ανώτατα επίπεδα του ναζιστικού κόμματος για σχεδόν ένα τέταρτο του αιώνα».\nΜετά το τέλος των δικών της Νυρεμβέργης, όλα τα ναζιστικά έγγραφα που βρήκαν οι αμερικανοί μεταφέρθηκαν στις ΗΠΑ, όπου φωτογραφήθηκαν κι έγιναν μικροφίλμ. Στη συνέχεια επιστράφηκαν στη Γερμανία. Όμως οι ιστορικοί που ήθελαν να μελετήσουν τα έγγραφα αυτά, δεν έβρισκαν πουθενά το ημερολόγιο, που είχε μυστηριωδώς εξαφανιστεί. Έμεινε κρυμμένο για σχεδόν εβδομήντα χρόνια, για να φτάσει μετά από μια δεκαετή κινηματογραφική αναζήτηση στα χέρια ενός πρώην πράκτορα του FBI για να παραδοθεί στη συνέχεια στο Μουσείο Ολοκαυτώματος και στην ιστορική έρευνα.\nΜέσα από την αφήγηση της ιστορίας της εξαφάνισης και της εύρεσης του ημερολογίου, παρακολουθούμε μεγάλης σημασίας ιστορικά γεγονότα: τη διάβρωση και τη δηλητηρίαση με κηρύγματα μίσους της γερμανικής κοινωνίας που οδήγησαν τους ναζί στην εξουσία το 1933, τις διεργασίες και τις μεθόδους ενίσχυσης του εθνικοσοσιαλιστικού κόμματος καθώς και της εδραίωσης του Χίτλερ στην ηγεσία του, τις συναντήσεις του Χίτλερ με τους στενούς του συνεργάτες για τις οποίες μέχρι την εύρεση του ημερολογίου δεν υπήρχαν πολλές πληροφορίες, τις εσωκομματικές εντάσεις και τα «μαχαιρώματα» στα ανώτατα κλιμάκια, την εισβολή στην ΕΣΣΔ, την επιχείρηση λεηλασίας έργων τέχνης και βιβλίων από κάθε ευρωπαϊκή χώρα, το πώς σχεδιάστηκε το Ολοκαύτωμα.\nΤο εξαιρετικό αυτό βιβλίο, αν και είναι ιστορικό, είναι τόσο καλογραμμένο που διαβάζεται σαν μυθιστόρημα. Περιλαμβάνει αρκετές-κάποιες είναι σπάνιες-φωτογραφίες, πλήθος σημειώσεων και δύο παραρτήματα. Το πρώτο είναι ένα χρονολόγιο του Γ! Ράιχ και το δεύτερο είναι ένας πίνακας με τα ονόματα των πρωταγωνιστών της ιστορίας που περιγράφει. Συνιστάται σε κάθε φιλίστωρα-και όχι μόνο-αναγνώστη.\nΑναρτήθηκε από Δημήτρης Μουρατίδης στις 11:47 μ.μ. Δεν υπάρχουν σχόλια:\nΗ ΕΥΡΩΠΗ ΜΕΤΑΞΥ ΧΙΤΛΕΡ ΚΑΙ ΣΤΑΛΙΝ\nΣελ. 565, Ιανουάριος 2018\nΕπανακυκλοφόρησε σε δεύτερη έκδοση η μελέτη του διεθνούς κύρους ιστορικού, συγγραφέα και καθηγητή στο πανεπιστήμιο του Γέιλ, T. Snyder.\nΣτη μελέτη αυτή, ο συγγραφέας εξετάζει και αναλύει μια τραγική περίοδο της σύγχρονης ευρωπαϊκής ιστορίας: την εξόντωση πολλών εκατομμυρίων ανθρώπων (περίπου 14 εκατ.!!), από το χιτλερικό και σοβιετικό καθεστώς σε πολλές ευρωπαϊκές χώρες. «Ο τόπος στον οποίο συντελέστηκε αυτό το έγκλημα, αυτό που αποκαλώ «αιματοβαμμένες χώρες», καλύπτει μια τεράστια έκταση από την κεντρική Πολωνία έως τις δυτικές επαρχίες της Ρωσίας, περιλαμβάνοντας, μεταξύ άλλων, την Ουκρανία, τη Λευκορωσία και της Βαλτικές χώρες». Ο χρόνος στον οποίο εξελίσσονται οι επιχειρήσεις εξόντωσης, είναι από το 1933, όταν εδραιώνονται τα δύο τόσο διαφορετικά ιδεολογικά καθεστώτα, που όμως μετέρχονται «μεθόδους που δεν διέφεραν ουσιαστικά μεταξύ τους», μέχρι την συντριπτική ήττα των χιτλερικών στο Ανατολικό μέτωπο, το 1945.\nΤο τι υπέστησαν οι εβραίοι από τις ιδεοληπτικές εμμονές του ναζιστικού καθεστώτος και των ηγετών του, στα κρεματόρια και στα στρατόπεδα συγκέντρωσης, είναι λίγο-πολύ γνωστό. Αυτό που δεν είναι ευρέως γνωστό είναι το ότι: «Στα θύματα των Γερμανών κατά τη διάρκεια του πολέμου περιλαμβάνονται και αρκετά εκατομμύρια μη εβραίοι: περισσότεροι από 3 εκατομμύρια σοβιετικοί αιχμάλωτοι πολέμου και περίπου 1 εκατομμύριο πολίτες πολιορκημένων πόλεων πέθαναν από την πείνα και τις κακουχίες, ενώ κάτι λιγότερο από 1 εκατομμύριο άμαχοι, κυρίως Πολωνοί και Λευκορώσοι, ήταν εκείνοι που εκτελέστηκαν στο πλαίσιο της πολιτικής αντιποίνων».\nΑπό την άλλη πλευρά, μετά το άνοιγμα των αρχείων που για χρόνια είτε παρέμεναν ερμητικά κλειστά, είτε βρίσκονταν στο ημίφως, έγιναν γνωστά γεγονότα που αφορούν τη σταλινική περίοδο του σοβιετικού καθεστώτος. «…οι μαζικές δολοφονίες που έγιναν με εντολή ή έγκριση του Στάλιν δεν ήταν λιγότερες απ’ ότι εκείνες των ναζί. Μάλιστα εν καιρώ ειρήνης ήταν πολύ περισσότερες. Στο όνομα του «εκσυγχρονισμού» και της εκβιομηχάνισης της χώρας, ο Στάλιν δεν δίστασε να αφήσει περισσότερους από 3 εκατομμύρια Σοβιετικούς πολίτες να λιμοκτονήσουν (κυρίως στην Ουκρανία) και να εξοντώσει περίπου 750.000 πολίτες κατά τη διάρκεια των εκκαθαρίσεων της δεκαετίας το 1930».\nΜια εξαιρετική μελέτη, στην οποία δεν παρατίθενται μόνο «ξερά» στατιστικά στοιχεία ή επίσημα ντοκουμέντα. Αντίθετα, η έρευνα που έκανε ο συγγραφέας, δίνει στον αναγνώστη «την ευκαιρία, μεταξύ άλλων, «να ακούσει τις φωνές» των θυμάτων, αλλά κι εκείνες συγγενών και φίλων τους. Επίσης, θα έχει την ευκαιρία να πληροφορηθεί ποιοι ακριβώς ήταν αυτοί που έδιναν τις εντολές για την εξόντωση και ποιοι ήταν οι εκτελεστές αυτών των εντολών».\nΤο βιβλίο περιλαμβάνει εκτενέστατη ξενόγλωσση βιβλιογραφία, στην οποία επισημαίνονται τα βιβλία που κυκλοφόρησαν σε ελληνική μετάφραση και διαφωτιστικοί χάρτες των περιοχών που αναφέρονται στο κείμενο.\nΗ Ελένη Μπεντίλλα γεννήθηκε το 1956 στη Θεσσαλονίκη. Σπούδασε οικονομικές επιστήμες στο Αριστοτέλειο Πανεπιστήμιο Θεσσαλονίκης. Εργάστηκε ως τραπεζικός υπάλληλος. Ασχολήθηκε με την καλλιτεχνική φωτογραφία. Έχει εκθέσει έργα της ατομικά και συλλογικά, ενώ έχει βραβευτεί σε πανελλήνιους και διεθνείς διαγωνισμούς. Έργα της: «Συνάντησα Πρόσωπα Της Πόλης Μου» (1997, Οργανισμός Πολιτιστικής Πρωτεύουσας της Ευρώπης), «Το Βάζο Με Τις Εικόνες» (1998, Μπίμπης), «Τα Κορίτσια Μεγάλωσαν Πια!» (2001, Ελληνικά Γράμματα), «Ένας Χρόνος Με Τη Μόνα Λίζα» (2008, Εμπειρία), «Θα Σε Περιμένω» (2009, Εμπειρία), «Οι Παραβάτες» (2011, 2017 Εμπειρία), «Ο Φιλοξενούμενος» (2014, Ε. Ο. Λιβάνης), «Θα Σε Περιμένω» (2016, Εμπειρία), «Έγκλημα Στο Αρχείο» (2017, Ωκεανίδα).\nΣυνήθως εμπνέομαι από προσωπικά μου ερωτήματα που δεν έχουν απαντηθεί επαρκώς και αναζητώ βοήθεια από τους ήρωές μου. Για το συγκεκριμένο μυθιστόρημα έμπνευση υπήρξε το ερώτημα «ποια είναι η αντίδραση των θυμάτων μιας οικογενειακής τραγωδίας;» Δηλαδή, τι θα κάνουν τα παιδιά μιας οικογένειας που τη βαραίνουν ένα έγκλημα και μια προδοσία;\nΜεγάλο μέρος της πλοκής διαδραματίζεται στην Ελβετία. Η επιλογή της χώρας είναι τυχαία ή υπάρχει κάποιος συγκεκριμένος λόγος;\nΗ επιλογή δεν είναι τυχαία, όπως και τίποτα δεν είναι τυχαίο άλλωστε σε ένα μυθιστόρημα με άρωμα αστυνομικής περιπέτειας.\nΜε την επιλογή της χώρας θέλω να εξυπηρετήσω τη λογική και τις ανάγκες της κεντρικής μου ηρωίδας που είναι πλούσια και γνωρίζει την Ελβετία από παλιά. Έχει μια φίλη εκεί όπου μπορεί να μείνει το κρίσιμο διάστημα γι’ αυτήν που είναι η γέννηση του παιδιού της μετά από την τραγωδία στην οικογένεια. Επίσης με την ευκαιρία, φωτίζονται καταστάσεις, εικόνες και ίσως «μύθοι» μιας χώρας που δεν είναι τόσο οικεία σε αρκετούς αναγνώστες. Επίσης καθόλου τυχαία, παίζει έναν εξίσου σημαντικό ρόλο στην πλοκή μου και μια άλλη χώρα, φτωχότερη, η Βοσνία. Θέλω να μιλήσω για τη μοίρα κάποιων πληθυσμών που βρέθηκαν «αθώοι» στο επίκεντρο διασταυρούμενων πυρών. (Όπως και οι βασικοί μου ήρωες)\nΜε το βιβλίο σας αυτό αλλάζετε θεματολογία και στρέφεστε στο crime story. Γιατί συνέβη αυτό και θα υπάρξει συνέχεια στο συγκεκριμένο είδος;\nΝομίζω πως είναι στη φύση μου να δημιουργώ αγωνία με τον τρόπο που αφηγούμαι και «στήνω» μια οποιαδήποτε ιστορία. Έτσι φαίνεται πως έχει ωριμάσει η στιγμή να ασχοληθώ πιο σθεναρά με την «αστυνομική» πλοκή.\nΟποιοδήποτε προϊόν καλλιτεχνικής έκφρασης αναγκαστικά γίνεται κοινωνική πράξη εφόσον αφορά τους πολλούς, έξω από την ατομική ζωή των δημιουργών.\nΧα, ήταν μια αλαζονεία πρώτου μεγέθους! Νόμιζα ότι εκπλήρωνα στόχους και οράματα αιώνων! Αν συμπληρώνατε την ερώτηση για τα επόμενα έργα... που φτάνουν αισίως τον αριθμό «δέκα», θα σας έλεγα πως κάθε φορά νιώθω και «λιγότερη» απέναντι στο θέμα μου. Γιατί η ζωή μεγαλώνει συνέχεια σε θέματα και προβλήματα και εγώ μεγαλώνω μαζί της και η αλαζονεία της πρώτης φοράς κατακρημνίζεται, ευτυχώς.\nΕξακολουθούν να ζούνε στην παρέα μου για πάντα. Και η συγγραφή βέβαια δεν τελειώνει ποτέ.\nΑπαραίτητα, αφού είναι γεννήματα των δικών μου ψυχολογικών καταστάσεων και αναζητήσεων. Παίζω τους ρόλους τους σαν να ήμουν ηθοποιός.\nΌλοι μου μοιάζουν, σε κάποιο από τα χαρακτηριστικά μου.\nΟ άντρας μου, κάποιες φίλες μου και παλιότερα ο μεγαλύτερος γιος μου.\nΑυτός που θα παίξει στην πλοκή της ιστορίας ισότιμα με τους ήρωες και τον συγγραφέα.\nΑνακαλύπτοντας τον εαυτό μου, γράφω.\nΠάρα πολλές φορές θεωρώ κάτι ακριβές και σίγουρο και στην πορεία αποδεικνύεται το αντίθετο. Η συγγραφή για ένα μυθιστόρημά μου διαρκεί συνήθως δυο χρόνια, οπότε γίνεται ένας πόλεμος ανάμεσα σε ιδέες, πεποιθήσεις και συμπεράσματα.\nΌταν διάβασα τους Αδελφούς Καραμαζόφ αναφώνησα πως δεν χρειάζεται να διαβάσω κάτι περισσότερο!\nΔεν υπάρχουν αναγνώστες «μου». Μου αρέσει να συνομιλώ με τον καθένα είτε διαβάζει τα βιβλία μου είτε όχι. Άλλωστε και το γράψιμο ένα είδος συνομιλίας προκαλεί.\nΒέβαια, αρκετές φορές! Ευτυχώς που γίνεται αυτό γιατί αποδεικνύεται πως είμαστε συνεργάτες εν τέλει.\nΣε ποιόν ανήκει το βιβλίο; Στον συγγραφέα ή στον αναγνώστη;\nΤο τελικό προϊόν ανήκει στα ράφια μιας βιβλιοθήκης. Είτε ιδιωτικής, ή ακόμα καλύτερα, δημόσιας. Με άλλα λόγια στον αναγνώστη, από εδώ μέχρι την αιωνιότητα!\nΔύσκολη, αλλά εξαιρετικά γοητευτική. Το μυθιστόρημα είναι ένα παιγνίδι με πολλαπλούς ρόλους έξω από το καβούκι του εαυτού μου. Σαν όλες τις τέχνες. Το θέατρο, τη μουσική, τη ζωγραφική, τη φωτογραφία και τον κινηματογράφο. Σαν τέχνη λοιπόν, απαιτεί να μάθεις πολύ καλά τα εργαλεία σου. Δηλαδή τα ρήματα, τα ουσιαστικά, τα επίθετα, τα επιρρήματα, τις αντωνυμίες και τα σημεία στίξης. Η ομορφιά της λογοτεχνίας κατακτιέται με τη γλώσσα που προσφέρει πληρότητα και σαφήνεια.\nΝαι, υπάρχει. Όλοι οι τεχνίτες δεν κρατούν υλικά στο συρτάρι τους;\nΤην Κυριακή 6 Μαΐου έκλεισε τις πύλες της η ΔΕΒΘ. Η έκθεση ξεκίνησε την Πέμπτη 3 Μαΐου, το πρωινό της οποίας, είναι «παραδοσιακά» αφιερωμένο στους μαθητές των σχολείων, που θέλουν να την επισκεφθούν. Τα επίσημα εγκαίνια έγιναν στις 19.30 το βράδυ της ίδιας μέρας, από τον Πρόεδρο της Βουλής κ. Νίκο Βούτση.\nΓια τέσσερις μέρες, η Θεσσαλονίκη υπήρξε το επίκεντρο του ενδιαφέροντος για εκδότες, συγγραφείς, επαγγελματίες του κλάδου αλλά και το πολυπληθές κοινό που επισκέφθηκε τα περίπτερα 13,14 και 15 της ΔΕΘ.\nΦέτος τιμώμενες ήταν οι χώρες της Γαλλοφωνίας, και κεντρικό θέμα ήταν «Η Δημοκρατία τον 21ο αιώνα». Ακόμη βασικοί θεματικοί άξονες ήταν: «Λογοτεχνία και μνήμη», «Η προσφυγική εμπειρία» και «Βιβλίο και Performance».\nΔέκα χρόνια μετά την καθιέρωση του θεσμού της τιμώμενης χώρας που εγκαινίασε η Γαλλία, φέτος τιμώμενες ήταν οι χώρες της Γαλλοφωνίας. Σε ένα ειδικά σχεδιασμένο εντυπωσιακό περίπτερο 350 τμ, φιλοξενήθηκαν μια πλειάδα συγγραφέων, εκδοτών, βιβλίων και εκδηλώσεων λόγου και τέχνης από το δίκτυο γαλλόφωνων χωρών. Περισσότεροι από 30 συγγραφείς παραβρέθηκαν για να παρουσιάσουν το έργο τους, να συμμετάσχουν σε συζητήσεις και να εξηγήσουν τη σχέση τους με τη γαλλική γλώσσα. Παρουσιάστηκαν όλα τα είδη του λόγου, τα κόμικς, η φωτογραφία, η μουσική, ενώ υπήρχαν ψυχαγωγικά και παιδαγωγικά εργαστήρια για παιδιά, εργαστήρια ψηφιακών μέσων και γαστρονομικές παρουσιάσεις.\nΣτον κύριο θεματικό άξονα «Η Δημοκρατία τον 21ο αιώνα», έγιναν εξαιρετικά ενδιαφέρουσες συζητήσεις για θέματα όπως «Η άνοδος της ακροδεξιάς σήμερα», «Δημοκρατία και Οικονομία», «ΜΜΕ και Δημοκρατία» κ.ά., στις οποίες αντάλλαξαν απόψεις έλληνες και ξένοι συγγραφείς, ιστορικοί, πολιτικοί επιστήμονες, δημοσιογράφοι, κοινωνιολόγοι, φιλόσοφοι.\nΣτον άξονα «Λογοτεχνία και Μνήμη», πραγματοποιήθηκαν εκδηλώσεις για λογοτεχνικά είδη που προτάσσουν θέματα μνήμης και λήθης, για το εβραϊκό βίωμα στον ελλαδικό χώρο και για σημαντικές λογοτεχνικές επετείους.\nΣτον άξονα «Η Προσφυγική Εμπειρία», για τρίτη συνεχή χρονιά, υλοποιήθηκαν δράσεις και διοργανώθηκαν βιωματικά εργαστήρια, έκθεση φωτογραφίας, παρουσιάσεις σημαντικών βιβλίων με αφορμή την προσφυγική εμπειρία, καθώς και συζητήσεις με κύριο θέμα τη ζωή των προσφύγων, τις ανάγκες, τις αγωνίες τους, το ζήτημα της ενσωμάτωσής τους, αλλά και την προσφορά τους στη χώρα μας.\nΤέλος στον άξονα «Βιβλίο και Performance», μέσα από πρωτοποριακές αναγνώσεις, εικαστικές δράσεις, εργαστήρια κά, διερευνήθηκε η σχέση του βιβλίου με τις τέχνες του θεάματος γενικότερα και της performance ειδικότερα.\nΠαράλληλα λειτούργησαν το 5ο Φεστιβάλ Νέων Λογοτεχνών που φέρνει σε επαφή το κοινό με την δυναμική νέα γενιά των ελλήνων λογοτεχνών, το 3ο Φεστιβάλ Μετάφρασης στο οποίο πολλοί μεταφραστές από διάφορες χώρες συζήτησαν για τα προβλήματα που αντιμετωπίζουν στη διάρκεια του έργου τους και φυσικά η «Παιδική Γωνιά-Γωνιά Εφήβων-Γωνιά Εκπαιδευτικών» που με τις 108 εκδηλώσεις της από 158 δημιουργούς, αποτέλεσε πόλο έλξης για τους νεαρούς-κυρίως- επισκέπτες.\nΌπως κάθε χρόνο, έτσι και φέτος δεν έλειψαν οι δεκάδες παρουσιάσεις νέων εκδόσεων, οι πολυάριθμές ανοιχτές συζητήσεις, ενώ υπήρχες και ειδικό αφιέρωμα στην αστυνομική λογοτεχνία με τη συμμετοχή γνωστών ελλήνων και ξένων συγγραφέων του είδους.\nΣτην 15η ΔΕΒΘ, συμμετείχαν με περίπτερα 285 εκδότες από την Ελλάδα και το εξωτερικό (Αζερμπαϊτζάν, Αίγυπτος, Αλβανία, Βέλγιο, Βοσνία-Ερζεγοβίνη, Γαλλία, Γερμανία, Ελβετία, Ισραήλ, Ιταλία, Καναδάς, Κίνα, Κορέα, Κροατία, Κύπρος, Ρουμανία, Ρωσία, Σαουδική Αραβία, Σλοβακία, Ταϊβάν και Τουρκία), οι οποίοι παρουσίασαν μια ευρεία γκάμα από νέα αλλά και παλαιότερα βιβλία τους.\nΤην μεγάλη αυτή γιορτή, τον κορυφαίο θεσμό προβολής του βιβλίου στη χώρα, που οι Θεσσαλονικείς και οι κάτοικοι των γύρω περιοχών στηρίζουν με την αθρόα προσέλευσή τους, διοργάνωσε το Ελληνικό Ίδρυμα Πολιτισμού σε συνεργασία με τη ΔΕΘ-HELEXPO, το Δήμο Θεσσαλονίκης, τους Συλλόγους Ελλήνων Εκδοτών, με τη στήριξη της Βουλής των Ελλήνων, υπό την αιγίδα του Υπουργείου Πολιτισμού και Αθλητισμού.\nΣελ. 566, Μάρτιος 2018\nΤο νέο μυθιστόρημα του Γ, Καλπούζου, με τίτλο «Γινάτι» κυκλοφόρησε πριν από λίγες εβδομάδες.\nΕκτυλίσσεται στην Ήπειρο, τα χρόνια λίγο μετά την απελευθέρωση της πόλης από τους Τούρκους το 1913 και φτάνει μέχρι τα πρόσφατα χρόνια. Οι δύο κεντρικοί χαρακτήρες του μυθιστορήματος, είναι ο Ζώτος και η Χαβαή. Ο Ζώτος Φραξινός είναι ένας έφηβος 17 ετών, που ζει σ’ ένα χωριό της Ηπείρου. «Πατούσε στα δεκαεπτά, όμως έδειχνε είκοσι δύο. Ξεγελούσε πρωτίστως το μουστάκι του και η πρόωρη πυκνή τριχοφυΐα του… Καλοθώρητος, με μπόι ίσαμε ένα κι ογδόντα, με γερά μπράτσα και φαρδύ στέρνο…». Για την εποχή του θεωρείται αρκετά μορφωμένος, αφού έχει τελειώσει το Δημοτικό, το Σχολαρχείο κι έχει φοιτήσει στο Ημιγυμνάσιο της Μοσχόπολης, που στα χρόνια της ακμής της, (γύρω στα 1700) είχε 65.000 κατοίκους, κυρίως Έλληνες (σήμερα ανήκει στην Αλβανία, έχει το όνομα Βοσκοπόγιε και δεν έχει πάνω από 700 κατοίκους). Η επίθεση που δέχτηκε η πόλη το 1916 από άτακτους αλβανούς, ανάγκασε τους χριστιανούς να την εγκαταλείψουν. «Εξαιτίας τούτων των γεγονότων στράφηκε στο χωριό δίχως να ξεσκολίσει απ’ το τριτάξιο Ημιγυμνάσιο». Ενώ βοηθάει το πατέρα του στα μικρά χωράφια τους, προσπαθεί ν’ αποφασίσει για την πορεία που θέλει ν’ ακολουθήσει στη ζωή του. «Θα συνέχιζε τις σπουδές του στην Κόνιτσα, προκειμένου να γίνει δάσκαλος όπως ονειρευόταν; Δύσκολο. Αφενός λόγω οικονομικής ανέχειας, αφετέρου ένεκα της ανώμαλης κατάστασης καθώς οι Ιταλοί κατέλαβαν και την Κόνιτσα στις αρχές του μήνα». Όμως εμπλέκεται σε έναν καβγά που οδηγεί σε φόνο και για ν’ αποφύγει την αντεκδίκηση θα καταφύγει στα Γιάννενα. Όπου προσπαθώντας να ορθοποδήσει, θα γνωρίσει τον έρωτα στο πρόσωπο της Χαβαής.\nΗ Χαβαή, είναι μουσουλμάνα, μέλος της πολυπληθούς κοινότητας που ζει στην πρωτεύουσα της Ηπείρου. «Η Χαβαή παντρεύτηκε στα δεκαέξι της χρόνια τον Ρεούφ, μόνιμο Τούρκο αξιωματικό με καταγωγή από το Ουσάκ της Μικράς Ασίας και έκαμνε όνειρα για το μέλλον τους. Μουσουλμάνα Γιαννιώτισσα η ίδια, γόνος πλούσιας οικογένειας, είχε φοιτήσει στο τουρκικό Γυμνάσιο Θηλέων ή άλλως Σχολή Αλή Τζαλάλ Πασά, γνώριζε γαλλικά, τουρκικά και ασφαλώς τη μητρική της γλώσσα, τα ελληνικά. Λάμπρυναν και τον Ρεούφ η στρατιωτική του καριέρα και οι σπουδές του στη Γερμανία. Δύο εβδομάδες μετά τον γάμο τους άρχισε ο ελληνοτουρκικός πόλεμος του 1912… Στις έξι Γενάρη 1913, η πολιορκία της πόλης συμπλήρωνε τρεις μήνες… Εκείνη τη βροχερή μέρα ήρθε και το μαντάτο ότι σκοτώθηκε ο Ρεούφ στο Μπιζάνι».\nΌταν ο Ζώτος φτάνει στα Γιάννινα, η Χαβαή είναι ήδη τέσσερα χρόνια χήρα και η μητέρα της αλλά και ο θείος της (ο πατέρας της και τα αδέλφια της έχουν πεθάνει), θέλουν να την παντρέψουν. Η ίδια δεν είναι αντίθετη στην ιδέα του γάμου, αλλά θέλει να διαλέξει η ίδια τον άντρα που θα γίνει σύζυγός της και ανταποκρίνεται στην ερωτική «πολιορκία» του Ζώτου. Μάλιστα για τον παντρευτεί θα κάνει το μεγάλο βήμα: θα αλλάξει θρησκεία, κάτι που θα τη φέρει σε ρήξη με την οικογένειά της.\nΓύρω τους κινούνται ιστορικά πρόσωπα, αλλά και δημιουργήματα της πλούσιας και γόνιμης φαντασίας του συγγραφέα: ένας αινιγματικός βαρκάρης που με τα όσα λέει «οδηγεί» τον Ζώτο να πάρει τις σωστές αποφάσεις, ο παπα-Λέρας που το όνομά του συναγωνίζεται το «ποιόν» του, οι Ιταλοί που το 1917 κατέλαβαν περιοχές της Ηπείρου, οι ρουμανόβλαχοι που ονειρεύονταν τη δημιουργία του αυτόνομου Βλάχικου Πριγκιπάτου της Πίνδου, θρασύτατοι και ανηλεείς ληστές που λυμαίνονταν την ύπαιθρο και τα βουνά, ένας κομπογιαννίτης που υποδύεται τον γιατρό, μικροκομπιναδόροι και μεγαλοκαρχαρίες που βρήκαν την ευκαιρία με την ανταλλαγή να καταπατήσουν τις μουσουλμανικές περιουσίες, γυναίκες που δεν ορρωδούν προ ουδενός προκειμένου να «περάσει το δικό τους»… Άνθρωποι που ο καθένας έχει τα δικά του μυστικά, τη δική του ιστορία, που ο συγγραφέας πλέκει με δεξιοτεχνία και την εντάσσει στον κεντρικό μύθο του βιβλίου.\nΟ εξαιρετικά δομημένος μύθος, οι στέρεοι χαρακτήρες, η προσεγμένη χρήση των πραγματολογικών στοιχείων, η τοιχογραφία μιας ολόκληρης εποχής και μιας ολόκληρης πόλης, με τα νερά της λίμνης να ορίζουν τις ζωές των ανθρώπων και τέλος ο μοναδικός τρόπος γραφής του Γ. Καλπούζου κάνουν το βιβλίο να ξεχωρίζει\nΟ Γιάννης Καλπούζος, με το «Γινάτι» του, μας δείχνει για μια ακόμη φορά, με τον πιο εμφατικό τρόπο, πόσο σπουδαίος συγγραφέας είναι.


Ταξιδι χωρις χαρτη: ΝΕΟ ΠΡΟΓΡΑΜΜΑ ΑΠΡΙΛΙΟΥ !!!\nΝΕΟ ΠΡΟΓΡΑΜΜΑ ΑΠΡΙΛΙΟΥ !!!\nΣτην συνέλευση που πραγματοποιήθηκε τις προηγούμενες μέρες, αποφασίσαμε ο Απρίλιος να είναι ένας μήνας αφιέρωμα στην πολιτιστική ανατροπή!\nΞεκινάμε με εκδήλωση - συζήτηση που θα γίνει την ΠΑΡΑΣΚΕΥΗ 6/4 στις 21.00, θα έχει τίτλο "Ο τυχαίος ξεπεσμός ενός γελωτοποιού" όπου με αφορμή την ομιλία του Ντάριο Φο στην Σουηδική Ακαδημία θα κάνουμε μία αναδρομή στην ιστορία των "γελωτοποιών" από τον Μεσαίωνα ως τώρα.\nΤις Παρασκευές μετά το Πάσχα, θα υπάρχουν δύο ταινιούλες. Μία που θα αφορά τον πολιτιστικό ακτιβισμό, και μία ταινία αυτοοργανωμένης παραγωγής. Περισσότερα θα μάθουμε σε επόμενες αναρτήσεις..\nΠαράλληλα θα συνεχίζονται κανονικά τα δύο εργαστήρια : STOP MOTION ANIMATION και τα μαθήματα ΠΑΡΑΔΟΣΙΑΚΩΝ ΧΟΡΩΝ, όπου μαθαίνουμε και ετοιμάζουμε όμορφα πραγματάκια!\nΌλες μας οι εκδηλώσεις είναι όπως πάντα με ελεύθερη είσοδο και συμμετοχή. Καλοδεχούμενες και οι γνώσεις του καθένα, διότι σκοπός μας είναι να μάθουμε, να σκεφτούμε και να ανταλλάξουμε σκέψεις και ιδέες για τα συγκεκριμένα θέματα!\nΑναρτήθηκε από taxidixwrisxarti στις 12:10 μ.μ.


6 Πράγματα που Κάθε Άντρας Πρέπει να Έχει στο Σπίτι τουspirossoulis.com – the home issue 6 Πράγματα που Κάθε Άντρας Πρέπει να Έχει στο Σπίτι του\nΜετατρέψτε το γραφείο σας σε κεντρικό «έκθεμα» του χώρου στον οποίο ανήκει διαλέγοντας ένα όμορφο έπιπλο και τοποθετώντας σε κάποιο νευραλγικό σημείο του (π.χ. κοιτώντας προς τη βεράντα σας).\nΜια συρταριέρα θα σας προσφέρει επιπλέον αποθηκευτικό χώρο.\nΤα λευκά σεντόνια αφήνουν μια απαράμιλλη αίσθηση καθαριότητας και κομψότητας σε κάθε χώρο ενώ παραμένουν πάντα στη μόδα.\nΌχι, στη λίστα που ακολουθεί δεν θα βρείτε το γεμάτο μπύρες ψυγείο που επιβάλλεται να έχει στο σπίτι του κάθε άντρας που σέβεται τον εαυτό του αλλά συμβουλές για να κάνετε το σπίτι σας τον απόλυτο εργένικο παράδεισο.\nΗ ζωή σαν νέος, άντρας, μόνος, που ψάχνει, είναι ωραία, σωστά; Μπορεί μάλιστα να μετακομίσατε πρόσφατα στο νέο σας εργένικο παράδεισο και να θέλετε να απολαύσετε την ανεξαρτησία και την ηρεμία σας στο έπακρο, ωστόσο υπάρχουν 6 πράγματα που πρέπει να υπάρχουν στο σπίτι κάθε άντρα που μένει μόνος. Ποια είναι αυτά; Διαβάστε παρακάτω και μάθετε.\nΕίστε τολμηροί; Δείτε 6 διακοσμητικά ρίσκα που αξίζει να πάρετε!\nΡίξτε το στο διάβασμα Δεν υπάρχει τίποτα πιο σέξι από έναν άντρα που διαβάζει (και να μαγειρεύει). Γιατί το αναφέρουμε αυτό; Για να σας αποδείξουμε πόσο σημαντική είναι η ύπαρξη μιας βιβλιοθήκης στο χώρο σας. Δε χρειάζεται να τη γεμίσετε με βιβλία για να εντυπωσιάστε τους καλεσμένους σας αλλά με αναμνηστικά κι αντικείμενα που έχουν συναισθηματική αξία για εσάς: από τους αγαπημένους σας δίσκους και φωτογραφίες της οικογένειας και των φίλων σας μέχρι αναμνηστικά και βιβλία από τους αγαπημένους σας προορισμούς.\nΝαι στο λευκό Τα λευκά σεντόνια αφήνουν απαράμιλλη αίσθηση καθαριότητας και κομψότητας σε κάθε χώρο ενώ παραμένουν πάντα στη... μόδα. Ψηφίστε λοιπόν -κυριολεκτικά- λευκό στα λευκά είδη για να δώσετε στο εργένικο σπίτι σας μια νότα δροσιάς, φρεσκάδας και διαχρονικότητας που σίγουρα θα κερδίσει τις εντυπώσεις των υποψήφιων φλερτ σας.\nΑυτά είναι 5 διακοσμητικά λάθη που δεν κάνει ποτέ ένας άντρας!\nΚοιμηθείτε εν... λευκώ!\nΒάλτε το στο συρτάρι Είναι βέβαιο ότι θα αναρωτηθείτε τι δουλειά έχει μια συρταριέρα στο σπίτι ενός εργένη. Η απορία σας είναι απόλυτα λογική, ωστόσο μια συρταριέρα θα προσφέρει επιπλέον -κι απαραίτητο- αποθηκευτικό χώρο. Όσο για το πού θα την χωρέσετε; Μπορεί να γίνει το κεντρικό κομμάτι του καθιστικού σας - αν το σπίτι σας είναι τόσο μικρό. Αντίστοιχα, μπορεί να συμπληρώσει τη διακόσμηση του υπνοδωματίου σας, αν το σπίτι σας είναι άνετο. Αυτό που πρέπει να θυμάστε κατά την επιλογή του επίπλου, ωστόσο, είναι η ποιότητα: με δεδομένο ότι η χρήση της θα είναι αρκετά βαριά και συχνή -σκεφτείτε μόνο πόσο φορές θα χρειαστεί να ανατρέξετε σε αυτή ψάχνοντας για τα αγαπημένα ρούχα ή τα φρεσκοπλυμένα σεντόνια σας- σίγουρα δε θέλετε να μπείτε στη διαδικασία να την αλλάζετε κάθε τρεις και λίγο.\nΤώρα που μάθατε ποια πράγματα πρέπει να υπάρχουν στο σπίτι κάθε άντρα, δείτε εδώ τι πρέπει να πάρει απουσία από το εργένικο σπίτι σας.\nΠέρα από διακοσμητικό ενδιαφέρον, μια συρταριέρα προσφέρει έξτρα αποθηκευτικό χώρο.\nDIY: Πώς να Μετατρέψετε ένα Απλό t-shirt στο Απόλυτο Crop Top της Σεζόν!


Γαλλική γευσιγνωσία - No Excuse\n- 1:28 μ.μ.\nμους και πατέ, ακόμη και ως συνοδευτικό σε κυρίως πιάτα, όπως στην μπριζόλα.\nΑν και η συνταγή της γαλλικής κρεμμυδόσουπας μας γυρίζει στη ρωμαϊκή εποχή, η πιο μοντέρνα εκδοχή της χρονολογείται στον 18ο αιώνα. Είναι η εποχή κατά την οποία εμπλουτίζεται με ζωμό από κρέας, κρουτόν και λιωμένο τυρί ως επικάλυψη.\nΑφράτα και γευστικά, είναι το σήμα κατατεθέν του γαλλικού πρωινού και τα συνηθέστερα συνοδευτικά για τον καφέ. Σε σχήμα μισοφέγγαρου, φτιάχνονται από σφολιάτα και βούτυρο και αποτελούν τη βάση της αρτοποιίας και ζαχαροπλαστικής στη χώρα.\nΑπό το Travel Style Share


25 εκπληκτικές ιστορίες για τον μεγάλο κατακλυσμό\nΕάν νομίζετε ότι η μεγάλη πλημμύρα στην ιστορία της ανθρωπότητας ήταν μόνο μία, τότε εσείς είστε λάθος. Διαφορετικοί μύθοι και μύθοι σχετικά με το πόσο νερό πλένεται τα πάντα στην πορεία του, υπάρχουν τουλάχιστον 200.\nΑυτό που είναι εκπληκτικό, στις περισσότερες ιστορίες, η αιτία της πλημμύρας είναι θεϊκή παρέμβαση. Δηλαδή διαφορετικοί θεοί προσπάθησαν επανειλημμένα να εξοντώσουν όλο το κακό και άφησαν μόνο μια χούφτα καλών ανθρώπων που υποτίθεται ότι αναβίωσαν τη ζωή στη Γη. Είναι ενδιαφέρον να γνωρίζουμε ποιες ήταν οι αιτίες των πλημμυρών και των πλημμυρών;\n1. Ο θρύλος του Trentren Vil και Kaikai Vilu\nΑυτό το θρύλο ήρθε από τα βουνά από το νότο της Χιλής. Σύμφωνα με αυτήν, μια φορά υπήρχαν δύο γιγαντιαία φίδια - Trentren Vilu και Kaikai Vilu. Ο Θεός του ύδατος και ο θεός της γης αγωνιζόταν συνεχώς ο ένας τον άλλον. Αλλά στο τέλος, αφού ο Kaikai Vilu κατέστρεψε το μεγαλύτερο μέρος της Γης, ο Trentren Vil κέρδισε. Φυσικά, υπήρξαν κάποιες απώλειες. Αλλά τώρα η ακτή της Χιλής είναι ένας τεράστιος αριθμός νησιών.\nΣύμφωνα με το μύθο Inca, ο θεός Viracocha δημιούργησε μια φυλή των γίγαντων, αλλά στη συνέχεια αναγκάστηκε να σκοτώσει όλους τους ανθρώπους, επειδή έγιναν απρόβλεπτες και ανεξέλεγκτες.\n3. Μύθος του Δευκαλίωνα\nΟ Βυζαντινός ήταν ο γιος του Προμηθέα. Όταν ο Δίας αποφάσισε να καταστρέψει την ανθρωπότητα για την απληστία, την οργή, την ανυπακοή, ο Ντεκάλειν τον απαίτησε να συγχωρήσει. Αλλά ο Θεός ήταν αποφασισμένος. Στη συνέχεια, ο Ντεκάλιον, με τη συμβουλή του πατέρα του, έχτισε μια κιβωτό στην οποία θα μπορούσε να αισθανθεί ασφαλής κατά την επίθεση του στοιχείου ύδατος. Ως αποτέλεσμα, το μεγαλύτερο μέρος της ανθρωπότητας καταστράφηκε. Μόνο ο Δευκαλίωνας, η σύζυγός του και όσοι κατάφεραν να φτάσουν στα βουνά πριν αρχίσουν οι πλημμύρες.\n4. Η αιματηρή πλημμύρα του Väinämöinen\nΑυτός ο ήρωας της φινλανδικής μυθολογίας ήταν ο πρώτος που χτίζει μια βάρκα. Αφού ο διάβολος τον χτύπησε με τσεκούρι, ο κόσμος θάφτηκε στο αίμα του Väinämäinen και ο ήρωας στο δικό του πλοίο πήγε στα εδάφη του Pohjela, όπου ξεκίνησε μια νέα σελίδα στην ιστορία της ανθρωπότητας.\n5. Ο θρύλος του Tawahaki\nΣτη μυθολογία του Μαορί, ο Ταουκάκι προκάλεσε μια πλημμύρα για να καταστρέψει τους ζηλοφιλείς και άπληστους αδελφούς του. Προειδοποίησε όλους τους ειρηνικούς κατοίκους του κινδύνου και τους έστειλε στο όρος Χικουράνγκα.\nΣύμφωνα με έναν θρύλο της Νότιας Αμερικής, ένας άντρας που ονομάζεται Bočica ήρθε στην Κολομβία και δίδαξε τους ανθρώπους να φροντίζουν τους εαυτούς τους ανεξάρτητα, χωρίς να στηρίζονται στη θέληση των θεών. Έχει περάσει πολύ χρόνο βοηθώντας, και η σύζυγός του δεν του άρεσε καθόλου. Ο Γκιουκάκα άρχισε να προσεύχεται στον θεό του νερού ότι θα πλημμυρίσει τη γη και θα σκοτώσει όλους τους "αντιπάλους" του. Ο Θεός Τσιμπάκουν ακούει τις προσευχές της, αλλά η Μποχίτσα, αναρρίχηση στο ουράνιο τόξο, με τη βοήθεια ενός χρυσού σκεπτικού, κατάφερε ακόμα να αντεπεξέλθει στα στοιχεία. Με την αποστολή νερού σε ασφαλή κανάλια, κατόρθωσε να σώσει μερικούς ανθρώπους, αλλά πολλοί ακόμα έχασαν τη ζωή τους.\n7. Το Ποταμό των Μάγια\nΣύμφωνα με τη μυθολογία των Maya, ο Hurakan, ο οποίος υπέστη ανέμους και καταιγίδες, προκάλεσε πλημμύρα για να τιμωρήσει ανθρώπους που ήταν θυμωμένοι με τους θεούς. Μετά την πλημμύρα, η αποκατάσταση της ζωής στη γη περιελάμβανε επτά άτομα - τρεις άνδρες και τέσσερις γυναίκες.\n8. Ιστορία του Καταρράκτη του Καμερούν\nΣύμφωνα με το μύθο, η κοπέλα αλέθετο αλεύρι τη στιγμή που την πλησίαζε μια κατσίκα. Το ζώο ήθελε να κερδίσει. Το κορίτσι την κυνηγήσει για πρώτη φορά, αλλά όταν η κατσίκα επέστρεψε, επέτρεψε να φάει όσο της άρεσε. Για την καλοσύνη που παρουσιάστηκε, το ζώο προειδοποίησε το κορίτσι για την επικείμενη πλημμύρα και αυτή και ο αδελφός της κατάφεραν να ξεφύγουν.\n9. Η πλημμύρα Temuum\nΟι άνθρωποι του Teman έχουν ένα μύθο για το πώς πέθαναν οι πρόγονοί τους επειδή εξόργισαν τους θεούς. Μόνο ένα ζευγάρι κατάφερε να επιβιώσει, το οποίο κατάφερε να φτάσει στο δέντρο εγκαίρως.\n10. Η πλημμύρα του Niskwali\nΣε ένα μύθο των Ινδιάνων, ο Puget Sound μιλάει για το πώς ο πληθυσμός έχει αυξηθεί τόσο πολύ που οι άνθρωποι, έχοντας φάει όλα τα ζώα και τα ψάρια, άρχισαν να καταστρέφουν ο ένας τον άλλον. Στη συνέχεια τους στάλθηκε μια πλημμύρα. Μόνο μία γυναίκα και ένα σκυλί επέζησαν, δημιούργησαν μια νέα φυλή.\n11. Η πλημμύρα του Σουμέρι\nΟι Σουμέριοι βίωσαν αρκετές πλημμύρες. Κάποιος συνέβη επειδή ο θόρυβος που δημιούργησαν οι άνθρωποι δεν επέτρεπε στους θεούς να κοιμούνται. Μόνο ο θεός Ένκι έβλεπε την ανθρωπότητα. Προειδοποίησε τον Zizudra, ο οποίος κατάφερε να χτίσει ένα πλοίο και έστειλε μερικούς ανθρώπους σε ασφαλές μέρος.\n12. Πλημμύρες στο έπος του Gilgamesh\nΜια άλλη σουηρική ιστορία. Ο Gilgamesh αναζητούσε το μυστικό της αιώνιας ζωής και συναντήθηκε με τον Utnapishtim, τον άνθρωπο που αναγνώρισε αυτό το μυστήριο. Όπως αποδείχθηκε, απονεμήθηκε με την αθανασία από τον θεό Enil επειδή, έχοντας μάθει για την επικείμενη πλημμύρα, έχτισε ένα σκάφος, φόρεσε την οικογένειά του, όλα τα πλούτη του, τους σπόρους και πήγε στη θάλασσα. Όταν έπεσε η πλημμύρα, κατεβαίνει στο Όρος Nisir, όπου άρχισε να δημιουργεί έναν νέο πολιτισμό.\n13. Πλημμύρας του Νώε\nΑυτή είναι η πιο διάσημη ιστορία. Οι άνθρωποι έγιναν τόσο κακοί που ο Θεός αποφάσισε να εξοντώσει τον πολιτισμό με νερό. Ο Νώε ανατέθηκε να χτίσει μια κιβωτό και να συγκεντρώσει πάνω του την οικογένειά του και ένα ζευγάρι από κάθε είδος ζώων. Το πλοίο έμεινε για μεγάλο χρονικό διάστημα μέχρι να εμφανιστεί ένας ουρανός στον ουρανό - το ουράνιο τόξο σήμανε το τέλος της πλημμύρας.\n14. Ο Μύθος του Εσκιμώμου Πλημμυρίσματος\nΣύμφωνα με το μύθο, το νερό πλημμύρισε ολόκληρη τη γη. Οι άνθρωποι έτρεχαν σε σχεδίες και συσπειρώθηκαν μαζί για να ζεσταίνουν. Η σωτηρία ήταν ο οδηγός An-ozhuy. Έριξε το τόξο του στο νερό και διέταξε τον αέρα να υποχωρήσει. Αφού η άβυσσο κατέπλυνε τα σκουλαρίκια του, η πλημμύρα σταμάτησε.\n15. Βαναμπούζ και το Μεγάλο Ποταμό\nΌταν ο κόσμος βυθίστηκε στο σκοτάδι του κακού, ο Δημιουργός αποφάσισε να καθαρίσει τη γη από την πλημμύρα. Ένας από τους επιζώντες ονομάστηκε Vainabuzhu. Δημιούργησε μια σχεδία για τον εαυτό του και τα ζώα και κατέπλευσε, περιμένοντας το τέλος της πλημμύρας. Αλλά η πλημμύρα δεν σταμάτησε, έστειλε τα ζώα σε αναζήτηση γης. Όταν μια χούφτα λάσπη ήταν στα χέρια του Vainabuzhu, το έβαλε στο πίσω μέρος μιας χελώνας, η οποία αυξήθηκε σε μέγεθος και έγινε ένας νέος κόσμος.\nΣτην παλαιά νορβηγική μυθολογία, οι γιοι του Borra σκότωσαν Imir. Υπήρχε τόση ποσότητα αίματος που πλημμύρισε τον κόσμο και χάθηκε ολόκληρη η φυλή των γιγάντων. Μόνο ο Bergelmir και οι συγγενείς του κατάφεραν να ξεφύγουν και να δώσουν ζωή σε μια νέα ιστορία των δαιμονιών.\n17. Ο Μεγάλος Γι\nΜε τη βοήθεια της μαγικής λάσπης, της χελώνας και του δράκου, ο Yu κατόρθωσε να ανακατευθύνει τα νερά της Μεγάλης πλημμύρας σε κανάλια, λίμνες και σήραγγες. Έτσι έσωσε την κινεζική αυτοκρατορία από το θάνατο.\n18. Η ιστορία του Κορεατικού Κατακλυσμού\nΣύμφωνα με τον παλιό μύθο της Κορέας, μια νεράιδα και μια δάφνη είχαν ένα γιο. Η νεράιδα πήγε στον ουρανό όταν το αγόρι ήταν μικρό. Κατά τη διάρκεια της πλημμύρας η δάφνη διέταξε το γιο του να ανακάμψει για να περιπλανηθεί στο νερό. Το αγόρι κατάφερε να σώσει άλλο αγόρι και γιαγιά με δύο εγγονές. Όλοι οι άλλοι πέθαναν από την πλημμύρα, αλλά αυτά τα δύο ζευγάρια κατάφεραν να αναβιώσουν τη ζωή στη γη.\n19. Πλημμύρας της Βιρμανίας\nΚατά τη διάρκεια της μεγάλης πλημμύρας, ένας άνθρωπος που ονομάστηκε Poipu Nan-chaun και η αδελφή του Changko κατάφεραν να ξεφύγουν από τη βάρκα. Πήραν μαζί τους εννέα στρόφιγγες και εννέα βελόνες. Κάθε μέρα μετά τη βροχή που σταμάτησε οι άνθρωποι έριξαν πάνω από το κόκορας πάνω από το κόκορας και τη βελόνα για να δούμε αν το νερό ήταν ύπνο. Μόνο την τελευταία, την ένατη ημέρα, ο κόκορας άρχισε να τραγουδά και ακούστηκε πώς η βελόνα χτύπησε το βράχο. Τότε το ζευγάρι κατέβηκε στη γη.\nΑυτή η θεά της κινεζικής μυθολογίας έσωσε τον κόσμο κατά τη διάρκεια της πλημμύρας, συλλέγοντας πολύχρωμες πέτρες, λειώνοντάς τους και κρεμώντας τρύπες στους ουρανούς μέσω των οποίων έρεε νερό. Μετά από αυτό, ο Nyuva κόβει τα πόδια μιας τεράστιας χελώνας και τοποθετεί τον ουρανό πάνω τους.\n21. Hopi Flood\nΗ φυλή Hopi έχει ένα μύθο για μια αράχνη που φορούσε ένα γιγαντιαίο ιστό αράχνης έτσι ώστε οι άνθρωποι να μπορούν να σωθούν από την πλημμύρα.\n22. Manu και Matsya\nΤα ψάρια κατέπλευαν στο Manu και ζήτησαν να τη σώσει. Το έβαλε σε μια κανάτα, από την οποία τα ψάρια γρήγορα μεγάλωσαν. Τότε η Manu τη μετέφερε στο ποτάμι, αλλά συνέχισε να μεγαλώνει. Μόνο όταν βρισκόταν στον ωκεανό, το ψάρι ανακαλύφθηκε ως Βισνού. Ο Θεός προειδοποίησε τον Manu για την πλημμύρα και του διέταξε να χτίσει μια κιβωτό, πάνω στην οποία θα σωθούν όλα τα είδη φυτών και ζώων.\n23. Ο πλημμύρας στο Saanich\nΟι κάτοικοι ήταν σίγουροι ότι αν ακολουθήσετε όλους τους κανόνες του Δημιουργού, μπορείτε να πάρετε μια ευλογία. Αλλά μια μέρα οι άνθρωποι παραβίασαν τις διδασκαλίες, για τις οποίες τιμωρήθηκαν με την πλημμύρα.\n24. Ο Πλημμύρας της Πλημμύρας\nΜια τεράστια πλημμύρα στο έδαφος στάλθηκε από το τέρας Afank. Μόνο ένα ζευγάρι επέζησε, το οποίο επιβίωσε στο πλοίο.\n25. Kenesh και οι άνθρωποι του Comox\nΟ λαός του Comox έχει μια ιστορία για έναν γέρο που προειδοποίησε για την πλημμύρα, έρχεται σε όνειρα. Συλλογικά, οι άνθρωποι έχτισαν ένα κανό και ήταν έτοιμοι να φύγουν. Η βροχή άρχισε εγκαίρως, όπως είχε προβλέψει ο γέρος. Το νερό ερχόταν. Ξαφνικά, σαν μια τεράστια λευκή φάλαινα, εμφανίστηκε ένας παγετώνας. Σύντομα, η πλημμύρα σταμάτησε.\n20 από τα πιο απίστευτα φυσικά φαινόμενα στον πλανήτη\nΜην πιστεύετε στα μάτια σας: ο φωτογράφος συλλαμβάνει τις μοναδικές πτήσεις ψαρονέτων!\nΟι καλύτερες φωτογραφίες της ηλιακής έκλειψης 2017\nΝεπάλι λόφος Swayambhunath: ένας τόπος προσγείωσης αλλοδαπών ή ένα αποθετήριο θανατηφόρων ξένων όπλων;\nΣτιλβωμένες μπάλες από λάσπη πιτυρίδας: εκπληκτική τεχνολογία από την Ιαπωνία\nΤαξιδεύετε ανά τον κόσμο για $ 8 την ημέρα; Μάθετε πώς αυτό είναι δυνατό\nΠώς να πάτε στην Αμερική και να μην πάει έσπασε - 10 lifjhakov\n20 μέρη όπου δεν μπορείτε να είστε μόνοι με τον εαυτό σας\n10 φρικτά μέρη που πρέπει να δούμε\nΚατεψυγμένη φρίκη: 10 εγκαταλειμμένα πάρκα ψυχαγωγίας\nΠράσινες μπάλες από τη θάλασσα: ένα εύρημα που οι επιστήμονες δεν μπορούν να εξηγήσουν\nΠερισσότερη πτήση δεν είναι τρομερή: 19 απαντήσεις στις πιο δημοφιλείς ερωτήσεις δίνονται από τους υπαλλήλους των αεροπορικών εταιρειών\nTOP-25 πιο ακραία μέρη στη Γη\nΑσθένειες των φυτών ενυδρείου\nΚόβουμε το ξεφλούδισμα\nΕκπαιδευτικές δραστηριότητες για παιδιά 6 ετών\nΣακχαρώδης διαβήτης σε γάτες - συμπτώματα\nΔιοξίνη για εισπνοές\n25 πράγματα που δεν καθαρίζουμε ποτέ (και αξίζει τον κόπο)\nΕθνικό πάρκο της λίμνης Nelson\nΑστέρι της Λαδά\n10 θαύματα της φύσης που πραγματικά υπάρχουν\nΚασκόλ στο κεφάλι\nΗμέρα του Πολεμικού Ναυτικού\nΗ Lindsay Lohan ξεκίνησε φιλανθρωπία στην Ανατολή\nΤι γίνεται αν ερωτεύτηκα;\nΠρέπει να σκάψετε τη μουστάρδα που έχει σπαρθεί το φθινόπωρο;\nΚουρτίνες σε ένα παιδικό δωμάτιο για ένα κορίτσι


Σε επικίνδυνη καμπή το σύστημα υγείας, Η ΚΑΘΗΜΕΡΙΝΗ, kathimerini.com.cy\nΠέραν των 10 non-Covid ασθενών έχουν σταλεί την Πέμπτη σε ιδιωτικά νοσηλευτήρια, με τις δύο πλευρές να οδεύουν προς επίλυση του ζητήματος.\n15 ΑΠΡΙΛΙΟΥ 2021 - 18:50\nΤο ένα ρεκόρ νοσηλευομένων με Covid μετά το άλλο καταρρίπτεται τις τελευταίες δύο μέρες στα δημόσια νοσηλευτήρια, με τους αρμόδιους να θεωρούν ότι το σύστημα υγείας πλησιάζει στα όριά του. Στις Μονάδες Εντατικής Θεραπείας, που αποτελούν τον κρισιμότερο επιδημιολογικό δείκτη, νοσηλεύονται σταθερά πάνω από 30 ασθενείς με κορωνοϊό, ενώ οι θάνατοι έγιναν ξανά σχεδόν καθημερινό φαινόμενο. Στον Οργανισμό Κρατικών Υπηρεσιών Υγείας (ΟΚΥπΥ) καταβάλλεται κάθε προσπάθεια ώστε να μην αφεθεί κόσμος αβοήθητος, αν και εφόσον φτάσει η Κύπρος στο χείριστο αυτό σενάριο. Όλα αυτά, την ώρα που στα δημόσια νοσηλευτήρια την Πέμπτη οι ασθενείς με Covid έφτασαν σε νέο αριθμό ρεκόρ, τους 251, ενώ στους 39 ανέρχονται και οι ασθενείς στην ΜΕΘ, επίσης αριθμός που αποτελεί ρεκόρ και καταγράφεται για δεύτερη φορά. Εδώ και μερικές μέρες, γίνονται συνεχώς συζητήσεις και με τον Παγκύπριο Σύνδεσμο Ιδιωτικών Νοσηλευτηρίων (ΠΑΣΙΝ), προκειμένου να υπάρξει η βέλτιστη δυνατή συνεργασία ως προς την διαχείριση της πανδημίας.\nΣτους 225 και 232 έφτασαν την Τρίτη και την Τετάρτη αντίστοιχα οι ασθενείς με κορωνοϊό στα νοσηλευτήρια του ΟΚΥπΥ, αριθμοί που αποτελούν ρεκόρ, από την αρχή της πανδημίας, μέχρι σήμερα. Την ίδια ώρα, ο Οργανισμός διαχειρίζεται τα περιστατικά όπως προνοεί το πλάνο για την ανάπτυξη 300 κοινών κλινών και 65 κλινών ΜΕΘ, ενώ υπό επεξεργασία βρίσκεται το πλάνο για την ανάπτυξη μέχρι 400 κοινών κλινών, με τους αριθμούς αυτούς να αφορούν αποκλειστικά την νοσηλεία ασθενών με Covid. Βάσει αυτών των στοιχείων, θεωρείται ότι τα νοσοκομεία του ΟΚΥπΥ έχουν ακόμα περιθώριο, ωστόσο, δεδομένου του ότι σε αυτά νοσηλεύονται άλλα περίπου 800 περιστατικά non-Covid παγκυπρίως, δυσκολεύει σε μεγάλο βαθμό την κατάσταση και τα φέρνει ένα βήμα πριν από τα όριά τους.\nΑπό πλευράς ΟΚΥπΥ διαπιστώνεται μια αύξηση νοσηλευομένων με Covid τις τελευταίες μέρες, αλλά και σταθεροποίηση σε ψηλά επίπεδα.\nΑπό πλευράς ΟΚΥπΥ διαπιστώνεται μια αύξηση νοσηλευομένων με Covid τις τελευταίες μέρες, αλλά και σταθεροποίηση σε ψηλά επίπεδα. Συγκεκριμένα, σε κοινές κλίνες νοσηλεύονται σταθερά κάθε μέρα πάνω από 200 ασθενείς και στις ΜΕΘ σταθερά πάνω από 30. Τονίζεται πως, αν συνεχιστεί η αυξητική τάση που έχει σημειωθεί το τελευταίο τριήμερο, η κυβέρνηση θα πρέπει να επαναφέρει περιοριστικά μέτρα, προκειμένου να ανακοπεί το κύμα εισαγωγών και να αποφευχθεί η πίεση στα νοσοκομεία, τονίζουν αρμόδιες πηγές από τον Οργανισμό.\nΠρος άρση αδιεξόδου\nΤο ζητούμενο τώρα, σε αυτή την κρίσιμη καμπή για το σύστημα υγείας, είναι να βρεθεί η χρυσή τομή μεταξύ ΟΚΥπΥ και ΠΑΣΙΝ. Οι δύο φορείς παρακάθισαν το μεσημέρι της Πέμπτης σε σύσκεψη, προκειμένου να συζητήσουν τον τρόπο με τον ο οποίο τα ιδιωτικά νοσηλευτήρια θα συμβάλουν στην αποφόρτιση των δημοσίων, με το να είναι σε θέση να συμβάλουν στην διαχείριση non-Covid ασθενών, οι οποίοι θα παραπέμπονται από τον δημόσιο τομέα. Σύμφωνα με τις πρώτες πληροφορίες, οι δύο πλευρές, στην παρουσία και του Υπουργού Υγείας, συμφώνησαν όπως, ιδιωτικά και δημόσια νοσοκομεία, λειτουργούν πλέον σε στενή συνεργασία, χωρίς να υπάρχει διαχωρισμός αρμοδιοτήτων. Μάλιστα, ένα αίτημα του ΟΚΥπΥ, η παραπομπή ασθενών ΜΕΘ στον ιδιωτικό τομέα, έχει αρχίσει να υλοποιείται, δίνοντας μερικές ανάσες, ενώ αποφασίστηκε όπως παραπέμπονται σε ιδιωτικές κλινικές με την σχετική δυνατότητα, παθολογικοί ασθενείς. Την Πέμπτη εστάλησαν στον ιδιωτικό τομέα πάνω από 10 ασθενείς non-Covid. Παράλληλα, ο ΟΚΥπΥ αναμένει από τον ΠΑΣΙΝ ενημέρωση για τα ιδιωτικά νοσηλευτήρια τα οποία μπορούν να νοσηλεύσουν παθολογικούς ασθενείς.


ΥΠΟΛΟΓΙΣΜΟΣ ΑΝΤΙΚΕΙΜΕΝΙΚΗΣ ΑΞΙΑ ΑΚΙΝΗΤΟΥ\nΤο τεχνικό γραφείο ΕΞΟΙΚΟΔΟΜΩ σας παρέχει την δυνατότητα online υπολογισμού της αντικειμενικής αξίας του ακινήτου σας, απαραίτητη για τον υπολογισμό του φόρου μεταβίβασης, σε κάθε αγοραπωλησία, μεταβίβαση ή γονική παροχή ακινήτου.\nΓια την συμπλήρωση της τιμής ζώνης (Τ.Ζ.), του συντελεστή εμπορικότητας (Σ.Ε) και του συντελεστή αξιοποίησης του οικοπέδου που απαιτούνται για την συμπλήρωση της φόρμας υπολογισμού, συμβουλευτείτε τους επίσημους πίνακες αντικειμενικής αξίας του Υπουργείου Οικονομικών.\nΑν σας ικανοποίησε η χρήση του υπολογιστικού εργαλείου, ενισχύστε εθελοντικά με ελάχιστο ποσό τα 2 ευρώ μέσω του συστήματος πληρωμών PAYPAL, την ανάπτυξη παρόμoιου λογισμικού χρήσιμου για τις καθημερινές μας συναλλαγές, μέσω του παρακάτω συνδέσμου.\nΗ συμπλήρωση και η υποβολή των στοιχείων στη φόρμα είναι αυστηρά προαιρετική. Οι πληροφορίες που εισάγονται για το ακίνητο δεν καταγράφονται από την ιστοσελίδα και έχουν σκοπό αποκλειστικά τον υπολογισμό της αντικειμενικής αξίας του ακινήτου του χρήστη και την εκτύπωση των συντελεστών σε μορφή pdf των συντελεστών αυτού. Οι πληροφορίες αυτές χάνονται μόλις γίνει ανανέωση της ιστοσελίδας.\nΓια να χρησιμοποιήσετε την εφαρμογή περιηγηθείτε στον παρακάτω σύνδεσμο:\nΕΦΑΡΜΟΓΗ ΑΝΤΙΚΕΙΜΕΝΙΚΗΣ ΑΞΙΑΣ


Ελληνική, Κέικ, Κρύα (ή Δροσερά), Νηστίσιμα, Στο Φούρνο, Υγιεινή, Χωρίς Γαλακτοκομικά - papatrexas.gr\nΧτυπάω την ζάχαρη με το λάδι για 5’.Χτυπάω το λάδι με την ζάχαρη.\nΣτο μίξερ κι ο χυμός με το αλεύρι.\nΠροσθέτω και τους ξηρούς καρπούς.\nΈτοιμη η ζύμη στην φόρμα.\nΈτοιμο το κέικ.


Μητσοτάκης για #metoo: Δεν έχει πολιτικό χρώμα - Η Βραδυνή\n«Έχω την υποχρέωση να θωρακίσω αυτό το κίνημα θεσμικά και αυτό κάνω» είπε ο πρωθυπουργός στην τριτολογία του στη Βουλή\nΠαρακολουθείστε τη δευτερολογία του πρωθυπουργού Κυριάκου Μητσοτάκη από το βήμα της Βουλής στα πλαίσια της συζήτησης στη Βουλή για για την ποιότητα της Δημοκρατίας και του Δημοσίου Διαλόγου:\nΔιαβάστε ακόμα: Πρωτοβουλίες Μητσοτάκη κατά της σεξουαλικής κακοποίησης\nΟι αποκαλύψεις που γίνονται σήμερα στην Ελλάδα δεν έχουν πολιτικό χρώμα. Εχω όμως την υποχρέωση να θωρακίσω αυτό το κίνημα θεσμικά και αυτό κάνω.\nΚύριε Τσίπρα για τα θέματα του βιασμού δεν είσαστε καλά ενημερωμένος\nΚαταψηφίσατε τις διατάξεις που αυστηροποιήσαμε στον ποινικό κώδικα αυτό θα γράψει η ιστορία και αυτή είναι η αλήθεια\nΔεν μπορείτε να πάρετε καμία απόσταση από τον Πολάκη και τον Βαξεβάνη\nΕίναι μία πραγματικότητα\nΕχετε ακραίες φωνές που διακινούν τις ίδιες αθλιότητες και εσείς τεχνηέντως αναφερθήκατε σε αυτά\nΤσίπρας-Πολάκης-Βαξεβάνης το ίδιο πράγμα\n«Κυρία Γεννηματά, δεν με ενδιαφέρει καθόλου να καπελώσω πολιτικά και κομματικά αυτό το κίνημα. Έχω την ευθύνη όμως ως Πρωθυπουργός της χώρας να το στηρίξω, να το ενισχύσω και να το θωρακίσω θεσμικά. Αυτό ακριβώς κάνω και αυτό θα συνεχίσω να κάνω. Και εξακολουθώ να μην μπορώ να αφήσω ασχολίαστο το γεγονός ότι επί της ουσίας των προτάσεων που κατέθεσα, λίγα πράγματα ακούσαμε σήμερα. Θα έχουμε όμως την ευκαιρία να τα ξανασυζητήσουμε αυτά, να τα επεξεργαστούμε σε μεγαλύτερο βάθος, γιατί το ζήτημα αυτό έχει έρθει εδώ για να μείνει. Και τα στόματα τα οποία άνοιξαν, δεν πρέπει να αντιμετωπιστούν ως μία μιντιακή φωτοβολίδα, ως ένα θέμα το οποίο κυριάρχησε στην επικαιρότητα για κάποιο χρονικό διάστημα. Δεν είναι μιντιακό το θέμα. Το γνωρίζετε πολύ καλά και πολλές από αυτές τις υποθέσεις πρέπει να λύνονται -και αυτές που αντιμετωπίζονται τελικά δικαστικά- μακριά από τα φώτα της δημοσιότητας. Αυτό είναι τελικά αυτό το οποίο μας ενδιαφέρει και πάνω απ’ όλα μας ενδιαφέρει η αποτροπή. Θα το ξανατονίσω. Η αποτροπή. Να περιοριστούν αυτά τα συμβάντα στο μέλλον.\nΦαντάζομαι ότι έχουν γραφτεί για αρκετούς. Διαβάζω κάποια μόνο. “Αρρωστημένα εγωπαθής ο Τσίπρας”, “ο πιο ανέντιμος Πρωθυπουργός της μεταπολίτευσης”. “Ο Τσίπρας είναι τόσο λίγος, που σε κάνει να νοιώθεις ότι πλέον όταν τον επικρίνεις, είναι σαν να κλέβεις εκκλησία”. “Ο Τσίπρας έχει τελειώσει πολιτικά. Το μόνο ερώτημα είναι αν θα φύγει μόνος του ή εξαναγκασμένος”. Ποιος τα έλεγε όλα αυτά; Ο κ. Ραγκούσης που κάθεται δίπλα σας. Δεν ξέρω ποιος είναι πιο υποκριτής. Αυτός που ήρθε σε εσάς ή εσείς που τον δεχτήκατε;»\nΕτικέτες: Κυβέρνηση, Κυριάκος Μητσοτάκης, Πρωθυπουργός, τριτολογία


Μην αφήνεις τα καλά σου ρούχα... για μια φορά τον χρόνο!\nΗ εορταστική περίοδος έφτασε κι εσύ ετοιμάζεσαι να ξεσκονίσεις τα καλά σου, να τα βάλεις ξανά για πλύσιμο γιατί μετά από έναν χρόνο ήρθε η ώρα να τα φορέσεις ξανά. Βάλε τα καλά σου ρούχα καθημερινά με τους κατάλληλους συνδυασμούς!\nΑγόρασες το Χριστουγεννιάτικο outfit ή ακόμη; Μια νέα έρευνα δείχνει ότι το 78% από εμάς αγοράζει ένα νέο σύνολο για τις γιορτές και το 51% το φοράει μόνο μια φορά! Αλλά τα καλά μας ρούχα δεν πρέπει να τα φοράμε μόνο τα Χριστούγεννα…\nΒάλε τα καλά σου ρούχα καθημερινά! Γιατί δεν είναι κρίμα να αγοράσεις ένα όμορφο φόρεμα, ένα πουκάμισο, μια φούστα και να το φορέσεις μόνο μια φορά τις γιορτές;\nΜερικά tips για να φοράς καλά σου ρούχα καθημερινά…\nΣυνδύασέ το με κάτι πιο απλό\nΓια παράδειγμα, αν έχεις αγοράσει μια φούστα με στρας την οποία θεωρείς πως δεν μπορείς να τη βάλεις στην καθημερινότητά σου… τότε κάνεις λάθος! Γιατί αν συνδυάσεις αυτή τη φούστα με ένα λευκό πουκάμισο και τo σετάρεις με τα sneakers, τότε έχεις το τέλειο outfit!\nΒαμβακερό και μετάξι\nΘα κάνεις έναν συνδυασμό στα υφάσματα! Αν έχεις αγοράσει ένα μεταξένιο, σατέν φόρεμα και θεωρείς πως το ύφασμά του είναι πολύ καλό, “επίσημο” για να το φορέσεις κάπου, τότε συνδύασέ το με κάτι βαμβακερό.\nΜπορείς να βάλεις ένα βαμβακερό T-shirt κι από πάνω να βάλεις το φόρεμα. Και φυσικά αντί για τακούνια βάλε τα μποτίνια σου ή τα sneakers.\nΤο τζιν θα σε σώσει\nΑς πούμε πως έχεις ένα κορμάκι βελουτέ ή μια μπλούζα λιγάκι πιο καλή με glitter ή διαφάνειες. Αυτή τη μπλούζα αντί να την κρατάς για τις ιδιαίτερες περιστάσεις μπορείς πολύ εύκολα να τη συνδυάσεις με το αγαπημένο σου, καθημερινό τζινάκι και τα φλατ παπούτσια σου.\nΓιατί να την αφήνεις στη ντουλάπα και να μην την εκμεταλλεύεσαι;\nWhen in doubt… βάλε ένα πουλόβερ\nΈνας συνδυασμός που ποτέ δεν θα σε απογοητεύσει και είναι πάντα stylish. Αν έχεις ένα ιδιαίτερο φόρεμα ή μια ιδιαίτερη φούστα που από μόνα τους είναι too much για μια καθημερινή βόλτα, τότε μπορείς πολύ απλά να τα συνδυάσεις με το αγαπημένο σου πουλόβερ.\nΘα σου δώσει την αυτοπεποίθηση που θέλεις, θα είσαι κομψή και κανείς δεν θα σε κοιτά περίεργα. Το υποσχόμαστε!\nChips πατάτας με τη φλούδα: Μια συνταγή που θα λατρέψεις!


Οι αιρετικοί δεν αποτελούν Εκκλησίαν - Ορθόδοξος Τύπος\nΤο 325 μ.Χ. όταν η πρώτη Οικουμενική Σύνοδος κατεδίκασε τον αιρετικό Άρειο αυτός προσποιήθηκε ότι απέπτυσε τις αιρετικές διδασκαλίες του και ότι είναι Ορθόδοξος και μάλιστα ζητούσε να γίνει δεκτός στην Εκκλησία. Πράγματι παρουσιάσθηκε στον Αυτοκράτορα Μ. Κωνσταντίνο και του είπε ότι θέλει να επιστρέψη στην Εκκλησία.\nΟ Μ. Κωνσταντίνος τον ρώτησε: «Ορκίζεσαι ενώπιον του Θεού, ότι απέπτυσες κάθε βλασφημία κατά του Κυρίου ημών;». Ο Άρειος δέχθηκε τον όρκο και είπε στον Αυτοκράτορα ότι απέπτυσε τις δοξασίες του και ότι τώρα είναι Ορθόδοξος. Τότε του λέγει ο Μ. Κωνσταντίνος:\n«Ει η πίστις σου ασεβής εστιν, ο Θεός τιμωρήσει τον επίορκον».\nΤότε ο Μ. Κωνσταντίνος κάλεσε τον γέροντα Αρχιεπίσκοπο Κωνσταντινουπόλεως Αλέξανδρο και τον διέταξε να δεχθή τον Άρειο να συλλειτουργήσουν. Αυτό στενοχώρησε βαθύτατα τον Αρχιεπίσκοπο. Προσευχήθηκε όλη την νύκτα με δάκρυα, διότι γνώριζε ότι εψεύδετο ο Άρειος. Όμως η θεία Δίκη έκαμε το έργον της. Όταν ο Άρειος πήγαινε να συλλειτουργήση, περνώντας από τα δημόσια αποχωρητήρια πέθανε μέσα σε φρικτούς πόνους. Διότι έρρευσαν μαζί και τα σωθικά του. Γι’ αυτό μέχρι σήμερα λέγουν την κατάρα: «Να ρέψης σαν τον Άρειο». Τέτοιο φρικτό βάσανο δοκίμασε ο επίορκος.\nΟ Άγιος Ιουστίνος Πόποβιτς στο βιβλίο του «Ορθόδοξος Εκκλησία και Οικουμενισμός» τονίζει: «Η διδασκαλία της Ορθοδόξου Εκκλησίας του Θεανθρώπου Χριστού, διατυπωθείσα υπό των αγίων Αποστόλων, υπό των αγίων Πατέρων, υπό των αγίων Συνόδων, περί των αιρετικών είναι η εξής: αι αιρέσεις δεν είναι Εκκλησία, ούτε δύνανται να είναι Εκκλησία. Δια τούτο δεν δύνανται αύται να έχουν άγια Μυστήρια».\n«Ένεκα τούτου, συμφώνως προς το φρόνημα της Καθολικής του Χριστού Εκκλησίας και συμφώνως προς ολόκληρον την ορθόδοξον Παράδοσιν, η Ορθόδοξος Εκκλησία δεν παραδέχεται την ύπαρξιν άλλων μυστηρίων έξω απ᾽αυτήν, ούτε θεωρεί αυτά ως μυστήρια, έως ότου προσέλθη τις δια της μετανοίας εκ της αιρετικής “εκκλησίας”, δηλαδή ψευδοεκκλησίας, εις την Ορθόδοξον Εκκλησίαν του Χριστού. Μέχρις ότου δε μένει τις έξω από την Εκκλησίαν, μη ηνωμένος μετ᾽αυτής δια της μετανοίας, μέχρι τότε είναι ούτος δια την Εκκλησίαν αιρετικός και αναποφεύκτως ευρίσκεται εκτός της σωτηριώδους Κοινωνίας =Communio. Διότι “τις μετοχή δικαιοσύνη και ανομία; τις δε κοινωνία φωτί προς σκότος” (Β´ Κορ. στ. 14)».\nΚάποτε έστειλε ένα υποτακτικό του ο Μέγας Παΐσιος για δουλειά στην πόλη. Στο δρόμο ο υποτακτικός βρήκε ένα Εβραίο. Αυτός βλέποντας ότι ο μοναχός είναι απλοϊκός του λέγει: «Αγαπητέ μου, πιστεύεις σ᾽ ένα απλό, σταυρωμένο άνθρωπο, ενώ Αυτός δεν ήταν καθόλου ο αναμενόμενος Μεσσίας; Κάποιος άλλος πρόκειται να έρθη, όχι Αυτός. Δεν γεννήθηκε ακόμη, τον περιμένουμε». Και ο υποτακτικός είπε: «Ίσως αυτά που λες, να είναι σωστά».\nΌταν επέστρεψε στην έρημο, ο όσιος Παΐσιος δεν του έλεγε κουβέντα. Τελικά, μετά από πολλές παρακλήσεις του υποτακτικού, ο άγιος του είπε:\n«Ποιός είσαι συ; Δεν σε ξέρω. Ο υποτακτικός μου ήταν Χριστιανός και είχε επάνω του τη σφραγίδα του Αγίου Πνεύματος, αλλ᾽εσύ δεν είσαι έτσι. Αν είσαι πραγματικά ο υποτακτικός μου, τότε η χάρη του βαπτίσματος σ᾽ έχει εγκαταλείψει και η εικόνα του Χριστιανού έχει αφαιρεθή».\nΟ υποτακτικος διηγήθηκε με δάκρυα τη συζήτησή του με τον Εβραίο, κι ο άγιος απάντησε:\n«Δυστυχισμένε! Τι μπορεί να ήταν χειρότερο και πιο ανόητο από τέτοια λόγια, με τα οποία απαρνήθηκες το Χριστό και το θείο Του Βάπτισμα; Τώρα πήγαινε και θρήνησε για τον εαυτό σου όπως θέλεις, γιατί δεν έχεις θέση μαζί μου. Το όνομά σου γράφτηκε μ᾽εκείνους που έχουν αρνηθή το Χριστό, και μαζί μ᾽ αυτούς θα κριθής και θα βασανιστής».


περγκολα αλουμινιου Γλυκα Νερα - Tentesgreece.com\nπεργκολα αλουμινιου Γλυκα Νερα\ntentes July 1, 2015 Perioxes No Comments\nΠλήρη service των Τεντών – περγκολα αλουμινιου Γλυκα Νερα\nΓια αυτόν το λόγο, στην αγορά δίνουν νέες λύσεις σε όλα τα προβλήματα και εξασφαλίζουν την ποιότητα και την αντοχή. Με άλλα λόγια, εξασφαλίζετε ότι η αγορά σας θα αντέξει στη δοκιμασία του χρόνου. Όλοι γνωρίζουμε ότι το «δίδυμο» περγκολα αλουμινιου Γλυκα Νερα, ανέκαθεν, δεν φημιζόταν για το όμορφο αποτέλεσμα.\nκαλύτερη ποιότητα Τέντες – περγκολα αλουμινιου Γλυκα Νερα\nκαλύτερες τιμές για Τέντες, και την καλύτερη ποιότητα περγκολα αλουμινιου Γλυκα Νερα\nΣτο περγκολα αλουμινιου Γλυκα Νερα, μπορούν να βρεθούν για όλους τους υποψήφιους αγοραστές σε πολύ καλές τιμές. Αξίζει να αγοράζει κανείς από εκεί, που η ποιότητα συνδυάζεται με την καλή τιμή. Είναι πολύ σημαντικό επίσης να γνωρίζει εκ των προτέρων κανείς ότι αν ο χώρος του έχει συγκεκριμένες απαιτήσεις υπάρχουν πάντα και οι ειδικές κατασκευές που σίγουρα μπορούν να επιλύσουν κάθε πιθανό χωροταξικό ζήτημα. Και φυσικά δε θα πρέπει να ξεχνάμε και τις αυτοματοποιημένες τέντες που κάνουν τη ζωή πιο εύκολη τόσο για εκείνους που τις χρησιμοποιούν στην επαγγελματική τους στέγη όσο και για όσους τις έχουν στην κατοικία τους.\nΓια το λόγο αυτό, οι τεντοπέργκολες βρίσκονται σε αυξανόμενη ζήτηση από τους κατοίκους των μεγαλουπόλεων και ειδικά της περγκολα αλουμινιου Γλυκα Νερα. Άλλα είδη που χρησιμοποιούνται σε μεγάλη κλίμακα είναι οι τέντες με βραχίονες καθώς και οι τύπου ριντό, δηλαδή οι κάθετες. Υπάρχουν πάρα πολλά είδη μεταξύ των οποίων οι τεντα κασετίνες, εκείνες με σταθερούς οδηγούς, με καμπύλες αλλά και εκείνες με ζελατίνες. Σε όλα αυτά προστίθενται και οι καποτίνες και αντιλαμβάνεται κανείς σε τί ποικιλία αναφερόμαστε. Το βέβαιο είναι ότι η σχέση έχει αλλάξει τον τελευταίο καιρό προς το καλύτερο.\nαντικατάσταση των παλαιών Τεντών περγκολα αλουμινιου Γλυκα Νερα\nΔεν υπάρχει μεγαλύτερη απόλαυση το καλοκαίρι από το να κάθεται κανείς, σε δροσερό μέρος, κάτω από σκιά και να απολαμβάνει τον καφέ του ή κάποιο άλλο δροσιστικό ρόφημα με περγκολα αλουμινιου Γλυκα Νερα. Αλλά επίσης, δεν υπάρχει μεγαλύτερη απόλαυση τους πιο κρύους μήνες να μπορεί επίσης να κάθεται κανείς και να χαίρεται τους ίδιους χώρους, χωρίς να απειλείται από τη βροχή, τον αέρα ή άλλα καιρικά φαινόμενα. Οι τέντες έρχονται ακριβώς σε αυτό το σημείο δίνοντας τη λύση για όλες τις περιόδους του έτους, κάνοντας τους χώρους μας χρήσιμους ανεξαρτήτως καιρού. Βέβαια, δεν είναι απαραίτητες μόνο για χρηστικούς λόγους, αλλά και γιατί συμπληρώνουν επίσης το αισθητικό αποτέλεσμα ενός χώρου.\nπεργκολα αλουμινιου Γλυκα Νερα, είναι δύο λέξεις που πάνε μαζί. Αν και σε παλαιότερες δεκαετίες οι τέντες δεν ήταν η πιο όμορφη αισθητικά επιλογή, και αυτό κυρίως γιατί λερώνονταν πάρα πολύ εύκολα και χαλούσαν επίσης πολύ εύκολα, σήμερα τα δεδομένα έχουν αλλάξει και παρατηρείται μια στροφή ξανά προς τις τέντες, περγκολες και\nτεράστια επιλογή Τέντων περγκολα αλουμινιου Γλυκα Νερα\nΕπομένως, όσοι σκέφτονται να επενδύσουν, το περγκολα αλουμινιου Γλυκα Νερα είναι μια εξαιρετική επιλογή. Και ας μην παραβλέπουμε το γεγονός ότι η σωστή τέντα στο σωστό χώρο δημιουργεί ένα πανέμορφο αισθητικό αποτέλεσμα.\nΗ ποικιλία στις τέντες είναι τρομερά μεγάλη και έτσι μπορεί κάποιος να βρει τη λύση που αναζητά για το χώρο του σε τέντα με ζελατίνα, με βραχίονες, με σταθερούς οδηγούς, με κασετίνες, κάθετης μορφής ή ακόμα και να επιλέξει κάποια ειδική κατασκευή. Οι πέργκολες φυσικά είναι μία τάση που συναντάται ολοένα και περισσότερο στις πόλεις και η διαφορά στο αισθητικό αποτέλεσμα είναι εξαιρετικά εμφανής. Στο σημείο αυτό αξίζει να αναφερθούν και οι καποτίνες, οι οποίες είναι απαραίτητες για κάθε επιχειρηματία που διατηρεί μαγαζί. Είτε πρόκειται για αγορά τέντας για κάποια επιχείρηση είτε για κάποια κατοικία, το εύρος των επιλογών είναι τεράστιο. Το σίγουρο είναι ένα: περγκολα αλουμινιου Γλυκα Νερα; Μια μεγάλη αγορά, με ποιοτικές ,περγκολα, τεντοπανα και καφασωτα για όλους τους ενδιαφερόμενους.


Μηνιαίες Προβλέψεις Οκτωβρίου 2021: Ζυγός – Τοξότης - Astroteam.gr\nΟι Ζυγοί τον Οκτώβριο, μιας και είναι ο μήνας των γενεθλίων σας, θα θελήσετε να κάνετε αλλαγές για εσάς. Λόγω της μεγαλύτερης αυτοπεποίθησης που αισθάνεστε αυτό το διάστημα, θα προωθήσετε τον εαυτό ή τη δουλειά σας πολύ καλύτερα.\nΤην 1η ημέρα του μήνα, θα δημιουργηθεί τετράγωνο μεταξύ Ερμή και Πλούτωνα. Θα υπάρξουν εντάσεις με άτομα της οικογενείας σας, καχυποψία και δυσπιστία σε θέματα που σχετίζονται με το σπίτι και την οικογένεια. Αυτό αφορά, κυρίως, σε όσους έχουν τα γενέθλια τους στις 1, 16, 17 και 18 Οκτωβρίου.\nΟι γεννημένοι στις 4 του μήνα, θα πάρουν μαζί τους, για όλη την υπόλοιπη χρονιά, την όψη που θα γίνει μεταξύ του Ερμή και του Δία. Είναι μια όψη που φέρνει καλές ιδέες, ταξίδια, ευχάριστες ειδήσεις και καλή επικοινωνία. Επίσης, ευνοούνται και οι γεννημένοι στις 21, 22 και 23 Οκτωβρίου, κάνοντας αυτή την ημέρα αρκετά καλή επικοινωνιακά, βοηθώντας τους να λύσουν κυρίως γραφειοκρατικά θέματα.\nΣτις 6 Οκτωβρίου, θα γίνει η Νέα Σελήνη του μήνα στο ζώδιό σας, σε συνοδό με τον Άρη και τη συμμετοχή του ανάδρομου Ερμή. Θα είναι αρκετά δύσκολη και θα φέρει σε πολλούς από εσάς, κυρίως τους γεννημένους του δευτέρου δεκαημέρου, καβγάδες και αλλαγές σε σχέσεις και συνεργασίες. Θα αλλάξετε εσείς, σε προσωπικό επίπεδο και θα θελήσετε να κάνετε πράγματα που είχατε αφήσει πίσω σας. Εσείς που έχετε τα γενέθλιά σας μαζί με το Νέο αυτό Φεγγάρι, καλείστε να δουλέψετε όλη τη χρονιά με τα παραπάνω θέματα και να ξεκαθαρίσετε καταστάσεις που σας ενοχλούν.\nΣτη συνέχεια, στις 8 του μήνα, ο Ήλιος θα κάνει σύνοδο με τον Άρη. Θα έχετε περισσότερη αντοχή, θα κινητοποιηθείτε και θα πάρετε πρωτοβουλίες. Αυτή η όψη αφορά κυρίως τους γεννημένους στις 7, 8 και 9 του Οκτωβρίου. Στις 9 του μήνα ο Ήλιος θα βρεθεί δίπλα στον ανάδρομο Ερμή, φέρνοντας συναντήσεις με άτομα από το παρελθόν ή συζητήσεις προωθώντας τον εαυτό σας καλύτερα, ιδιαίτερα οι γεννημένοι στις 8, 9 και 10 του μήνα.\nΑμέσως μετά, στις 10, ο Ερμής θα κάνει όψη συνόδου με τον Άρη, δίνοντας στους γεννημένους στις 8, 9 και 10 Οκτωβρίου, ζωντάνια, αυθορμητισμό και την ευκαιρία να πάρουν γρήγορες αποφάσεις, μιας και αυτό, ως Ζυγούς, σας είναι αρκετά δύσκολο.\nΣτις 15 του μήνα, ο Ήλιος θα κάνει όψη τριγώνου με το Δία. Οι γεννημένοι 14, 15 και 16 Οκτωβρίου, θα έχετε ευκαιρίες ερωτικές ή επαγγελματικές. Θα έχετε την τύχη με το μέρος σας και θα μπορείτε εύκολα να αναπτύξετε τις ιδέες και τα σχέδιά σας. Εσείς που έχετε αυτή την ημέρα τα γενέθλιά σας, θα έχετε σύμμαχο αυτή την όψη για όλη την υπόλοιπη χρονιά. Στις 16 η Αφροδίτη θα κάνει εξάγωνο με τον Ερμή, βοηθώντας και τους γεννημένους 2, 3 και 4 του μήνα, να επικοινωνήσουν με τους άλλους πιο εύκολα, να φλερτάρουν ακόμη και να συναντήσουν ανθρώπους από τα παλιά, μιας και ο Ερμής είναι ακόμα σε ανάδρομη πορεία.\nΟ Ήλιος θα δημιουργήσει μια αρκετά δύσκολη όψη με τον Πλούτωνα, στις 17 του μήνα. Φέρνει ξεκαθαρίσματα στις σχέσεις με την οικογένεια και το σπίτι σας και αλλαγές σε προσωπικό επίπεδο, δίνοντας οριστικό τέλος σε καταστάσεις που δε μπορούν να συνεχιστούν, κάνοντας μια νέα αρχή.\nΣτις 18 ο Άρης σε όψη τριγώνου με το Δία, θα δώσει στους γεννημένους 14, 15 και 16 Οκτωβρίου, αλλά και σε εσάς που έχετε εκείνη την ημέρα τα γενέθλια σας, την ευκαιρία να προωθήσετε τη δουλειά ή τον εαυτό σας. Θα υπάρξει έντονη δράση στην ερωτική σας ζωή και ίσως ξεκινήσετε κάποιες δραστηριότητες για τον εαυτό σας.\nΗ Πανσέληνος του μήνα θα γίνει στις 20 Οκτωβρίου και φέρνει στο φως θέματα που αφορούν στις σχέσεις σας με τους άλλους. Οι γεννημένοι στο τέλος του τρίτου δεκαημέρου θα πρέπει να κλείσετε εκκρεμότητες με το σύντροφο ή τους συνεργάτες σας, για να προχωρήσετε παρακάτω. Οι Ζυγοί που έχετε τα γενέθλιά σας στις 20 του μήνα, να ξέρετε ότι το θέμα σχέσεων θα είναι αυτό που θα σας απασχολήσει πολύ όλη την υπόλοιπη χρονιά.\nΣτις 22 του μήνα, ο Άρης θα κάνει όψη τετραγώνου με τον Πλούτωνα. Οι γεννημένοι του τρίτου δεκαημέρου, και πιο συγκεκριμένα 16, 17 και 18 Οκτωβρίου, θα πρέπει να είστε αρκετά προσεκτικοί με αυτή την όψη. Οι μέρες εκείνες θα είναι λίγο πολεμικές, εκδικητικές, μπορεί να δοθεί και οριστικό τέλος σε κάποιες περιπτώσεις, που αφορούν στο σπίτι και στην οικογένεια γενικότερα.\nΣτις 28 του μήνα η Αφροδίτη θα κάνει όψη εξαγώνου με το Δία, φέρνοντας κάποιες νέες γνωριμίες, αισιοδοξία και χαρά, στους γεννημένους αρχές δευτέρου δεκαημέρου. Τέλος, 30 του μήνα ο Ήλιος, πλέον από το Ζώδιο του Σκορπιού, θα κάνει τετράγωνο με τον Κρόνο, περιορίζοντας κάπως τα οικονομικά, των γεννημένων του πρώτου δεκαημέρου.\nΟι Σκορπιοί τον Οκτώβριο θα ασχοληθείτε με θέματα που θα αφορούν στο σπίτι, στην οικογένεια και θα μπείτε στη διαδικασία να δουλέψετε με τον εαυτό σας σε εσωτερικό επίπεδο.\nΤην 1η του μήνα ο Ερμής θα κάνει όψη τετραγώνου με τον Πλούτωνα. Οι γεννημένοι του τρίτου δεκαημέρου, ίσως έχετε κάποια θέματα με αδέλφια και συγγενείς γενικότερα. Μπορεί να ειπωθούν λόγια πίσω από την πλάτη σας και συκοφαντίες, καθώς και να υπάρχει μια καχυποψία από τη μεριά σας.\nΤην επόμενη, στις 2 του μήνα, θα υπάρχει μια διάθεση για έρωτες και ζήλιες, μιας και η Αφροδίτη θα κάνει όψη εξαγώνου με τον Πλούτωνα. Στη συνέχεια, ο Ερμής με το Δία θα δημιουργήσουν τρίγωνο μεταξύ τους, φέρνοντας θετικές εξελίξεις σε θέματα που έχουν να κάνουν με την οικογένεια και το σπίτι, κυρίως για τους γεννημένους του τρίτου δεκαημέρου.\nΗ Νέα Σελήνη του Οκτωβρίου, θα γίνει στις 6 του μήνα στο ζώδιο του ζυγού, που βρίσκεται στο 12ο φυσικό σας οίκο. Αυτό το Νέο Φεγγάρι θα το συνοδεύει -με όψη συνόδου- ο Άρης, ο οποίος θα δημιουργήσει εντάσεις και καβγάδες. Θα προσπαθήσετε να αλλάξετε, κάνοντας την αυτοεξέτασή σας και ίσως ξεκινήσετε κάποιες μυστικές επαφές ή σχέσεις.\nΣτις 8, 9 και 10 του μήνα, ο Άρης θα κάνει όψη συνόδου με τον Ήλιο και τον Ερμή. Αυτές τις μέρες, οι γεννημένοι του δευτέρου δεκαήμερου, θα κινητοποιηθούν και θα πάρουν αποφάσεις σε σχέση με τον εαυτό και την οικογένεια τους.\nΗ Αφροδίτη, που πλέον έχει περάσει στο ζώδιο του Τοξότη και στο δεύτερο φυσικό σας οίκο, θα κάνει όψη εξαγώνου με τον Κρόνο, που είναι στον 4ο οίκο σας. Αυτό θα περιορίσει θετικά τα έξοδα που θέλετε να κάνετε για το σπίτι σας, βοηθώντας τους γεννημένους του πρώτου δεκαημέρου στη σωστή οικονομική διαχείριση.\nΣτις 15 του Οκτωβρίου, ο Ήλιος θα κάνει τρίγωνο με το Δία και στις 16 ο Ερμής εξάγωνο με την Αφροδίτη. Εκείνες τις μέρες θα υπάρξουν κάποιες ευκαιρίες και έξυπνες λύσεις σε θέματα που έχουν να κάνουν με το οικονομικό, το σπίτι και την οικογένεια.\nΣτις 20 του μήνα, θα γίνει η Πανσέληνος στον άξονα Κριού – Ζυγού. Εσείς οι Σκορπιοί θα ασχοληθείτε κυρίως με θέματα που έχουν να κάνουν με την καθημερινότητα, την εργασία και τη σωματική ή ψυχική σας υγεία.\nΟ Άρης στις 22 Οκτωβρίου, θα δημιουργήσει όψη τετραγώνου με τον Πλούτωνα. Οι γεννημένοι του τρίτου δεκαημέρου, θα πρέπει να προσέξετε και πάλι το παρασκήνιο που ίσως υπάρξει μεταξύ εσάς και των συγγενών σας.\nΑμέσως μετά στις 24 ξεκινούν τα γενέθλιά σας. Ο Ήλιος έχει μπει στο δικό σας ζώδιο, δίνοντας στους γεννημένους των πρώτων ημερών ενέργεια και λάμψη. Στις 28 η Αφροδίτη θα κάνει όψη εξαγώνου με το Δία, φέρνοντας εύνοια στα οικονομικά και στα οικογενειακά θέματα, των γεννημένων του τρίτου δεκαημέρου, αλλά και όσων έχουν τα γενέθλιά τους εκείνη την ημέρα.\nΣτο τέλος του μήνα, εσείς που έχετε τα γενέθλιά σας στις 30 Οκτωβρίου, θα πρέπει τη χρόνια που θα διανύσετε να δουλέψετε αρκετά με τον εαυτό σας, αλλά και με την οικογένεια, για θέματα του σπιτιού σας. Θα αισθάνεστε ότι σας περιορίζουν, ίσως θα πρέπει να συμβιβαστείτε με καταστάσεις και πράγματα που σας κουράζουν. Όλο αυτό θα σας προκαλέσει αρκετά μεγάλη πίεση. Με σωστό, όμως, χειρισμό των καταστάσεων θα μπορέσετε να το διαχειριστείτε.\nΟι Τοξότες τον Οκτώβριο, θα ασχοληθείτε περισσότερο με τους φίλους – ομάδες και την ερωτική σας ζωή. Θα θελήσετε να διασκεδάσετε και να περάσετε όμορφες στιγμές με τα παιδιά σας.\nΤην 1η του μήνα ο Ερμής, θα κάνει όψη τετράγωνου με τον Πλούτωνα. Οι γεννημένοι του τρίτου δεκαημέρου, θα έχετε ένα αίσθημα καχυποψίας και έντασης ανάμεσα σε εσάς και τους φίλους ή τις ομάδες στις οποίες μπορεί να συμμετέχετε. Την επομένη η Αφροδίτη θα κάνει όψη εξαγώνου με τον Πλούτωνα, βοηθώντας κάπως στο οικονομικό, ίσως με κάποια έσοδα που δε θα φαίνονται.\nΣτις 4 Οκτωβρίου, ο Ερμής θα δημιουργήσει τρίγωνο με το Δία. Οι γεννημένοι του τρίτου δεκαημέρου, θα έχετε ευχάριστες συναντήσεις με φίλους, θα ακούσετε ευχάριστα νέα, θα μπορείτε να κάνετε τις δουλείες που έχουν γραφειοκρατία, σχετικά εύκολα και κάποιοι από εσάς ίσως σκεφτείτε να υλοποιήσετε την αγορά ενός μεταφορικού μέσου.\nΤο Νέο Φεγγάρι του μήνα, θα γίνει στις 6 Οκτωβρίου στον 11ο οίκο σας, με τη συμμετοχή του Άρη, που θα βρίσκεται σε σύνοδο με τα φώτα. Αυτές οι ημέρες θα είναι κάπως έντονες, καθώς ο Άρης δημιουργεί εντάσεις. Οι Τοξότες του δευτέρου δεκαημέρου, θα έχουν την ευκαιρία να βάλουν μπροστά διάφορα σχέδια που μπορεί να έχουν. Σε αντίθεση με άλλους, σε εσάς όλο αυτό ενεργοποιεί καταστάσεις βοηθώντας να πραγματοποιήσετε κάποια από τα σχέδιά σας.\nΟι μέρες που ακολουθούν, δηλαδή 8, 9 και 10 του μήνα, σας βοηθούν ακόμα περισσότερο στην υλοποίηση των σχεδίων σας, είτε είναι σε επαγγελματικό κομμάτι, είτε σε κάτι νέο που θέλετε να αρχίσετε. Θα έχετε πολλές επαφές με άτομα που θα σας προωθήσουν γενικότερα. Αυτές οι μέρες αφορούν τους γεννημένους στο δεύτερο δεκαήμερο.\nΣτις 13 του μήνα η Αφροδίτη, που έχει περάσει ήδη στο ζώδιο σας, θα κάνει όψη εξαγώνου με τον Κρόνο. Οι γεννημένοι στο πρώτο δεκαήμερο, θα πάρετε κάποιες αποφάσεις για θέματα που αφορούν σε συγγενείς. Κάποιοι από εσάς ίσως μπείτε σε πρόγραμμα δίαιτας και καλλωπισμού, μιας και η Αφροδίτη είναι στον 1ο οίκο σας.\nΟ Ερμής στις 16 θα κάνει εξάγωνο με την Αφροδίτη. Θα υπάρχει μια άνεση στην επικοινωνία, σε φιλικές αλλά και ερωτικές γνωριμίες και σε συναντήσεις με άτομα από το παρελθόν, μιας και ο Ερμής είναι ακόμα ανάδρομος. Αφορά, κυρίως, τους γεννημένους στο τέλος του πρώτου και αρχές του δευτέρου δεκαημέρου.\nΣτις 17 του μήνα θα σας απασχολήσουν τα οικονομικά σας. Την επομένη, στις 18, το τρίγωνο του Άρη με το Δία σας δίνει ευκαιρίες για επέκταση και προώθηση του εαυτού σας.\nΗ Πανσέληνος του μήνα θα γίνει στις 20 Οκτωβρίου. Εκείνες τις μέρες οι Τοξότες και ιδιαιτέρως οι γεννημένοι στο τέλος του τρίτου δεκαημέρου, θα ολοκληρώσετε θέματα που θα έχουν να κάνουν με έρωτες και φιλίες. Επίσης, θα θελήσετε να διασκεδάσετε και να κάνετε πράγματα για τον εαυτό σας.\nΣτις 26 του μήνα, η Αφροδίτη θα κάνει όψη τετραγώνου με τον Ποσειδώνα, επηρεάζοντας πολύ τους γεννημένους 11, 12 και 13 Δεκέμβρη. Τις απιστίες, τις εξαπατήσεις και την εξιδανίκευση καταστάσεων θα πρέπει να προσέξουν ιδιαιτέρως εκείνες τις μέρες τα ζώδια του μεταβλητού σταυρού.\nΣτη συνέχεια, στις 28 του μήνα, η Αφροδίτη θα κάνει όψη εξαγώνου με το Δία. Οι γεννημένοι του τρίτου δεκαημέρου, θα έχουν ευκαιρίες για καλές και τυχερές γνωριμίες, για διασκέδαση αλλά και για την προώθησή τους μέσω συγγενικών προσώπων.


ΕΝΑ ΠΑΓΚΟΣΜΙΟ ΦΑΙΝΟΜΕΝΟ Ο τυφλός βοσκός που γνωρίζει από στήθους τα βιβλία της Καινής Διαθήκης! - Tinos 24\nHome / Εκκλησία / Ορθοδοξία / ΕΝΑ ΠΑΓΚΟΣΜΙΟ ΦΑΙΝΟΜΕΝΟ Ο τυφλός βοσκός που γνωρίζει από στήθους τα βιβλία της Καινής Διαθήκης!\nMy Tinos Φεβρουαρίου 21, 2021 Εκκλησία, Ορθοδοξία\nΑπόφοιτος δημοτικού σχολεί\nου, ακολούθησε το επάγγελμα του πατέρα του, βόσκοντας τα πρόβατά στις πλαγιές της κεντρικής Πίνδου. Εκεί τον πλησίασε κάποιος συγχωριανός του και του δώρησε ένα προσευχητάρι για να το διαβάζει τις ώρες της αναγκαστικής του μοναξιάς. Καθώς το διάβαζε, είδε να γίνεται λόγος για την Καινή Διαθήκη και του γεννήθηκε η επιθυμία να την αποκτήσει. Πήγε στα Τρίκαλα και αγόρασε την Κ.Δ. σε μετάφραση Παναγιώτη Τρεμπέλα. Εν τω μεταξύ διέγνωσε κάποιο πρόβλημα στα μάτια του και οι γιατροί του είπαν ότι σε είκοσι χρόνια σταδιακά θα χάσει το φως του. Φοβούμενος ότι λόγω του προβλήματος δεν θα μπορούσε να διαβάσει την Κ.Δ., επιδόθηκε σε μία μεγάλη προσπάθεια της από στήθους εκμαθήσεώς της. Έτσι κατάφερε σε τρία χρόνια να μάθει από στήθους ολόκληρη την Κ.Δ. σε ηλικία 25 ετών! Όπως μας δήλωσε ο ίδιος, τις 14 επιστολές του Αποστόλου Παύλου, που είναι δυσκολότερες από τις ευαγγελικές περικοπές, τις έμαθε σε 8 μήνες και 10 ημέρες.\nΕΝΑ ΠΑΓΚΟΣΜΙΟ ΦΑΙΝΟΜΕΝΟ Ο τυφλός βοσκός που γνωρίζει από στήθους τα βιβλία της Καινής Διαθήκης! Reviewed by My Tinos on Φεβρουαρίου 21, 2021 Rating: 5